ESTIEM sajam zapošljavanja u Novom Sadu : privredni-imenik.com\nESTIEM sajam zapošljavanja u Novom Sadu\nU Novom Sadu će se 04. novembra 2016. na Fakultetu tehničkih nauka Univerziteta u Novom Sadu, održati ESTIEM Sajam zapošljavanja u organizaciji evropskog udruženja studenata industrijskog inženjerstva i menadžmenta, sa ciljem da se na jednom mestu predstave potrebe kompanija-poslodavaca za stručnim kadrom i prilika da se upoznaju sa studentima, budućim inženjerima i ponude im zaposlenje ili stručnu praksu.\nSajam zapošljavanja se održava u okviru 53. ESTIEM konferencije sa idejom da se IIM struka (industrijsko inženjerstvo i menadžment) približi kompanijama uz mogućnost da na jednom mestu predstave svoje potrebe i upoznaju se sa studentima, ponude stručnu praksu, zaposlenje i učestvuju u procesu “oblikovanja” studenata u profesionalce.\nESTIEM je organizacija koja okuplja evropske studente industrijskog inženjeringa i menadžmenta, osnovana 1990. godine sa ciljem da povezuje i podržava studente industrijskog inženjeringa i menadžmenta u Evropi kroz sticanje i unapređenje njihovih znanja i iskustava u ovim poljima.\nESTIEM okuplja više od 60.000 studenata u 31 evropskoj zemlji organizovanih u 79 lokalnih grupa. ESTIEM lokalna grupa Novi Sad organizovana je na Fakultetu tehničkih nauka 2002. godine. Trenutno ima oko 100 članova i jedna je od najaktivnijih na evropskom nivou. Do sada su studenti ove grupe organizovali preko 45 lokalnih i međunarodnih događanja.\nFakultet tehničkih nauka je savremeno organizovana visokoobrazovna institucija, poznata i priznata u celom svetu, akreditovana za 90 studijskih programa i povezana sa velikim brojem naučnih institucija širom sveta. Departman za indistrijsko inženjerstvo i inženjerski menadžment je jedan od najznačajnijih departmana na fakultetu i danas predstavlja naučni i istraživački centar za razvoj i proučavanje inženjerinskih, organizacionih, menadžerskih i ekonomskih disciplina.\nESTIEM sajam zapošljavanja će se održati u holu Fakulteta tehničkih nauka, 04. novembra 2016. godine, a organizator sajma je predvideo više mogućnosti za predstavljanje izlagača velikom broju studenata FTN i tako svojim kompanijama obezbede u budućnosti stručne kadrove.\nKompanije zainteresovane za ovaj događaj više o svemu mogu potražiti na sajtu organizatora ESTIEM Sajma zapošljavanja ili se mogu obratiti direktno koordinatoru projekta:\nTel: +381 60 024-5707


Nemci špijunirali Francuze za NSA - 30.04.2015, Sputnik Srbija\nNemačka tajna služba je špijunirala francuske političare u vrhu vlasti i u Evropskoj komisiji na račun američke obaveštajne agencije NSA. 30.04.2015, Sputnik Srbija\n16:30 30.04.2015 (Osveženo: 16:19 05.10.2015)\nNemačka tajna služba je špijunirala francuske političare u vrhu vlasti i u Evropskoj komisiji na račun američke obaveštajne agencije NSA.\nOvo otkriće nemačkiog dnevnog lista „Zidojče cajtung“ u izdanju od 30. aprila izazvalo je političko-medijsku oluju u Berlinu i Parizu.\n„BND (nemačka obaveštajna služba) pomogla je NSA u političkoj špijunaži“, piše list, koji precizira da su prisluškivani „visoki funkcioneri iz francuskog ministarstva spoljnih poslova, Jelisejska palata i Evropska komisija“ iz baze u Bavarskoj.\nNemačka obaveštajna služba je na udaru i zbog industrijske špijunaže koju je obavljala za američku agenciju od 2005. godine, što je dovelo u nepriliku nemačku kancelarku Angelu Merkel.\nIzvor „Zidojče cajtunga“ kaže da je „suština u političkoj špijunaži naših evropskih suseda i institucija Evropske unije“.\n24 April 2015, 20:11\n„Neko ovde laže“ piše „Zidojče cajtung“ — ili nemački ministar unutrašnjih poslova ili kancelarka.\nNjen portparol je obećao „objašnjenje“ u ponedeljak.\n„Špijuniranje među prijateljima se ne radi“, rekla je kancelarka pre godinu i po dana, kada je zahvaljujući Edvardu Snoudenu otkriveno da je njen telefon prisluškivan.\nMerkelova se tada predstavljala kao žrtva američkih saveznika, ali je izostala njena odlučnija osuda.\nNemački tabloid „Bild“ je ovu izjavu nazvao „licemernom“.\n„Ko nam šta krije“, pita list, za koji je upitan kredibilitet Angele Merkel. Za nedeljnik „Špigl“ radi se o „aferi Merkel“.


PREDSJEDNIŠTVO BiH Godinama „sedma sila“ čeka na izjave u parku\nNakon višesatnog čekanja na izjave nakon sjednice, predsjedavajući Predsjedništva BiH, konstatirao je da je ponižavajuće i za njega i za novinare da na takav način rade\nNovinari u Sarajevu, koji prate rad Predsjedništva BiH, ukoliko nakon sjednica kolektivnog šefa države nisu predviđene konferencije za novinare ,za izjave čekaju u parku pored zgrade Predsjendištva. Bilo da je kiša, snijeg ili pak da su visoke temperature , novinari moraju ostati iza „žive ograde“ koja ograničava park i prostor na kojem počinje teritorija Predsjedništva. Odatle novinari „nadziru“ ulaz odnosno izlaz iz zgrade i onog trenutka kada se pojavi neko od članova Predsjedništva, onda ih dozivaju i i ukoliko se neki od njih ne odluči „uskočiti“ u već spreman automobil i izbjeći pitanja „sedme sile“ , onda dođe do ograde i razgovara s novinarima.\nNaime, nakon višesatnog čekanja na izjave nakon sjednice, Milorad Dodik, predsjedavajući Predsjedništva BiH, konstatirao je da je ponižavajuće i za njega i za novinare da na takav način rade. S time su se saglasili i novinari, uz opasku da jeste, tako,ali da se niko na to ne obazire i da je policijskim službenicima koji rade na osiguranju zgrade čak naloženo da novinarima ne daju ni da pređu iz parka u dvorište Predsjedništva.\nDodik zakazao sjednicu Predsjedništva: Tema migracije i EU integracije


Predrag Kon poziva državne funkcionere da nose zaštitne maske - Glas Zaječara\nHome Društvo Predrag Kon poziva državne funkcionere da nose zaštitne maske\nEpidemiolog i član Kriznog štaba za borbu protiv koronavirusa Predrag Kon uputio je poziv svim državnim fukcionarima da u svim prilikama nose maske.\n“Molim sve državne funkcionere da u svim prilikama kada je to obavezno nose maske i radi sebe i kao primer svima” napisao je Kon na svom Fejsbuk nalogu.\nPojedini Konovi pratioci na društvenim mrežama su pozdravili ovaj apel, dok je jedan od njih poručio Konu da je zakasnio sa ovim apelom.\nBilo je i onih koji su predložili da se sankcionišu svi koji to ne nose maske.\nJedan korisnik društvenih mreža je kao komentar okačio sliku sa nedavno održanog foruma na Bledu u Sloveniji, gde je predsednik Srbije Aleksandar Vučić jedini bio bez maske, dok je drugi dodao vest o tome da u Kragujevcu većina odbornika na sednici Skupštine grada nije nosila masku.\nKon je na svom Fejsbuk profilu pre četiri dana upozorio na masovne proslave širom Srbije na kojim se ljudi ne pridržavaju mera prevencije, ne nose zaštitne maske i ne vode računa o propisanoj udaljenosti, piše Nova.rs.\nPrethodni tekstZaječarska okružna liga: Radnički dočekuje Rtanj, Kosovo protiv Omladinca, Šljivar kući sa Rudarom\nNaredni tekstSZO: Široku vakcinaciju protiv koronavirusa ne očekujemo pre sredine 2021.


B. B. , A. Ž. Adžić\nSabrina Nikolić (25) majka iz Sonte koja je pre dva dana uhapšena zbog sumnje da je ubila svoju tek rođenu bebu biće puštena na slobodu nakon što je obdukcija utvrdila da je dete rođeno mrtvo, saznaje “Blic”.\nPrema informacijama koje posedujemo, Nikolićeva je uhapšena zbog sumnje da je usmrtila svoje dete, a potom ga bacila u septičku jamu. Njoj je nakon hapšenja određeno policijsko zadržavanje do 48 sati, a Više javno tužilaštvo u Somboru naložilo je obdukciju novorođenčeta.\n- Obdukcijom je utvrđeno da je dete rođeno mrtvo, te ne postoje elementi krivičnog dela za koje bi ova majka mogla da se tereti - objašnjava izvor “Blica” upoznat sa slučajem.\nPodsetimo, Sabrinin suprug Kristijan Nikolić, po povratku iz Mađarske gde već duže vreme radi, uočio da se Sabrina porodila, ali da bebe nema. O tome je obavestio policiju, pa je Sabrina privedena. Ova mlada majka, u prvom trenutku bila je osumnjičena da je tek rođenog dečaka umotala u ćebe i bacila u improvizovanu septičku jamu. Prema nezvaničnim informacijama, policiji je ispričala da se porodila pre tri sedmice, u kući, da je beba po rođenju bila živa i da je i zaplakala. Osumnjičena Sabrina je u prvoj iskazu navela da se ubrzo onesvestila, a kada je nakon nekog vremena došla sebi, beba više nije disala.\nSabrini i Kristijanu je inače pre samo mesec i po dana, preminuo jednoipogodišnji sin Stefan. Iako se sumnjalo u nasilnu smrt, obdukcijom je utvršeno da je smrt mališana posledica bolesti creva, na koju, do tog tragičnog dana, ništa nije ukazivalo. Sabrina i Kristijan imaju još dva sina, uzrasta četiri i tri godine.\nRođaci i komšije Nikolića u šoku su nakon što je u septičkoj jami nađeno beživotno telo bebe. Prema pisanju medija ni Sabrinin otac, a ni brat po majci, nisu znali ni da se porodila, ni šta je sa bebom, kao ni zbog čega je privedena. Tvrdili su da im je sve izgledalo normalno, a otac je čak naveo i da na “ćerki nije primetio nikakvo čudno ponašanje koje bi naslućivalo da tako nešto može da uradi”.


Dikrektor SZO pohvalio Srbiju\n- Hvala, Srbijo, što ste doneli ovu važnu odluku i zbog ulaganja u zaštitu devojčica od raka grlića materice. Vakcinacija protiv humanog papiloma virusa može da nas približi eliminisanju ove bolesti - naveo je direktor SZO.\nFoto: Twitter printscreen/DrTedros\nPodsetimo, tokom 2022. godine biće omogućena vakcinacija devojčica i dečaka protiv humanog papiloma virusa o trošku Republičkog fonda za zdravstveno osiguranje.\nTo je saopštio Institut za javno zdravlje Srbije "Dr Milan Jovanović Batut" povodom obeležavanja Evropske nedelje prevencija raka grlića materice, od 17. do 21. januara.\nSZO HPV vakcina protiv HPV-a rak grlića materice Tedros Adhanom Gebrejesus\n13:38 BURNO U SRPSKOJ: Uhapšen kum lidera opozicije - osumnjičen za zloupotrebe položaja i ovlašćenja, pronevere, prevare...\nPOSLANIK SNSD-a u Predstavničkom domu Parlamentarne skupštine BiH Sanja Vulić rekla je za RTRS da je Dragan Šojić, kojeg je SIPA danas uhapsila, kum i veliki prijatelj lidera SDS-a Mirka Šarovića.


NOVO SAOPŠTENJE: Oglasila se i portparolka Napretka | Najnovije vesti - Srbija danas\n18.12.2018. • 19:46 Srbija Danas\nNOVO SAOPŠTENJE: Oglasila se i portparolka Napretka\nIncident se desio posle prvenstvene utakmice.\nTokom konferencije za medije posle utakmice Superlige između Napretka i Radničkog došlo je do ozbiljnog verbalnog incidenta, čiji su akteri bili trener Nišlija Nenad Lalatović i novinar Stevan Milutinović. Povodom incidenta oglasila se i portparolka domaćina Valentina Vasić, saopštenjem na klupskom sajtu.\n- Zbog jučerašnjeg nasilničkog ponašanja trenera Radničkog Nenada Lalatovića i incidenta na konfereniciji za štampu, nakon utakmice Napredak - Radnički Niš osećam potrebu da se obratim javnosti. U jeku kampanje protiv svih vrsta nasilja, a pogotovu nasilja nad ženama, kao i kampanji za rodnu ravnopravnost, nakon sedam godina bavljenja poslom portparola Fudbalskog kluba Napredak i dugogodišnjim radnim iskustvom u elektronskim medijima, doživela sam na svom radnom mestu, radeći svoj posao, da budem verbalno napadnuta od trenera Radničkog, Nenada Lalatovića.\nLalatović je tom prilikom izneo niz uvreda i neistina, zbog kojih će odgovarati disciplinskoj komisiji FSS i UEFA, kao i nadležnim pravosudnim organima Republike Srbije. Na žalost, svakodnevno smo svedoci nasilja koje se vrši nad ženama, a čija žrtva sam i ja postala, pošteno i odgovorno radeći svoj posao. Nenad Lalatović je kao trener Radničkog iz Niša dozvolio sebi, i da po završetku konferencije za novinare, još jednom demonstrira svoju silu i u prostoru ispred svlačionica nastavi obračun samnom, gde su me, na svu sreću, zaštitili radnici obezbeđenja.\nPropozicije takmičenja Superlige Srbije ne definišu pitanje koje treba postaviti na konferenciji za novinare, nakon odigrane utakmice. U Fudbalskom klubu Napredak rade obrazovani i profesionalni ljudi i žene, koji misle svojom glavom, jer da nisu takvi ne bi radili u Napretku. Kao sportski radnik, i portparol fudbalskog kluba Napredak imala sam moralnu obavezu da zaštitim svoj klub, jer Napredak to nije zaslužio od svog bivšeg trenera. Kao čovek, osećam neposrednu odgovornost zbog incidenta koji je izazvan mojim pitanjem, i najoštrije ga osuđujem. Novinaru Stevanu Milutinoviću biće oduzeta novinarska akreditacija.\nKoristim ovu priliku da se javno izvinim bivšoj supruzi Nenada Lalatovića za uvrede koje je pretrpela na stadionu u Kruševcu. Izvinjavam se i svojoj porodici, koja očigledno mora da trpi posledice bavljenja fudbalom, jer odakle meni, kao ženi, pravo da postavljam "takvo" pitanje, kao i zbog neistina objavljenih u pojedinim medijima, i prostakluka koje su morali da slušaju i gledaju. I na kraju, pozivam Trenersku organizaciju Fudbalskog saveza Srbije da preduzme najdrastičnije mere protiv svog člana, koji je u više navrata imao slične "ispade" - navedeno je u pisanoj izjavi Vasićeve.\nTagovi: Superliga Srbije, Valentina Vasić, FK Napredak, FK Radnički Niš\nZAPALIO TVITER: Šou Lalatovića ili ima m*da ... Ovaj komentar će vas ODUŠEVITI (FOTO)


Vučić: Radnici Merkatora da ne paniče\nFoNet / Zoran Mrđa\nSvih 8900 zaposlenih u “Merkatoru S” mogu mirno da spavaju, poručio je izabrani predsednik Aleksandar Vučić u nedelju, dodavši da se ova firma u Srbiji ne suočava sa problemima kakve imaju drugi delovi Agrokora u Hrvatskoj i BiH.\nMeđutim, Vućić nije saopštio kakve mere će se preduzeti prema tri druge kompanije u vlasništvu Agrokora u Srbiji, Frikomu, Dijamantu i Miveli, u kojima radi još oko tri hiljade ljudi. ““Ne mogu da govorim šta je to, ne mogu pred novinarima i pred javnošću, preduzećemo određene mere za koje sam lično odgovoran”, rekao je Vučić.\nVučić je dodao i da će zajedno sa slovenačkim premijerom razgovarati kako bi se napravio “zajednički blok ograde od Hrvatske i BiH”, odnosno, da se novac iz Agrokorovih firmi u Srbiji ne odliva iz zemlje.\nDa podsetimo, pre nekoliko dana hrvatski Sabor je izglasao “Lex Agrokor”, kojim se omogućava “postupak vanredne uprave u kompanijama koje imaju više od milijardu evra duga i 50.000 zaposlenih”. Hrvatski premijer Plenković je tada naglasio da se ne spasava Agrokor, već hrvatska privreda.\nPre samo tri meseca, u januaru, hrvatski ministar finansija Zdravko Marić je izjavio da je “Agrokor i dalje dobra kompanija”, i da ne veruje da će doći do bankrota.\nJezičke politike podižu generacije nacionalistaSumnja u izbornu krađu, ponovno brojanje i krivične prijave


Politika - Japan dobija novog premijera\nJAPAN DOBIJA NOVOG PREMIJERA\nKoizumi za promene\nLiberalnodemokratska partija izabrala novog predsednika koji automatski dobija mandat za sastav vlade. - Nagoveštene političke reforme i ekonomsko ozdravljenje, uz velike napore i odricanja\nTokio, 24. aprila\nVladajuća Liberalodemokratska partija izabrala je danas novog predsednika, čime je Japan dobio i novog premijera, posle serije grešaka i ostavke dosadašnjeg predsednika vlade Jošira Morija. Novi čovek na čelu Japana zove se Đunićiro Koizumi (59) a za kormilo stranke došao je spektakularnom izbornom pobedom nad favorizovanim rivalima, posle iznenadne masovne podrške iz baze.\nPartijski izbori počeli su u nedelju, glasanjem u organizacijama u 47 japanskih prefektura, na kojima je Koizumi dobio ogromnu većinu od 123 glasa, dok su ostali kandidati: raniji premijer Rjutaro Hašimoto, ministar za ekonomsku i fiskalnu politiku Taro Aso i šef Saveta za partijsku politiku Šizuka Kamei podelili preostalih 18 glasova.\nMada Rjutaro Hašimoto predvodi najjaču frakciju u LDP i ima uticaja na još nekoliko jakih grupa, poslanici Donjeg doma iz redova LDP, njih 346, koji su danas glasali, nisu imali izbora nego da potvrde volju baze, pa su se u velikoj većini izjasnili za Koizumija. Koizumi je ukupno dobio 298 glasova, Hašimoto 155, Aso 31, a Kamei je odustao. Na svečanoj sednici Đunićiro Koizumi je odmah proglašen novim predsednikom LDP, a parlament treba da ga na mesto premijera ustoliči u četvrtak.\nOvakva situacija prvi put se javila u istoriji uvek moćne LDP, koja je skoro četiri decenije davala japanske premijere. Po važećoj praksi, poslanici Donjeg doma Parlamenta iz redova partije uvek su birali stranačkog šefa i predsednika vlade, na osnovu ravnoteže moći unutar partijskih frakcija, a organizacije u bazi potvrđivale su njihovu odluku.\nIzbor Koizumija, koji je u dva maha pokušavao da dođe na čelno mesto u LDP, omogućila je kriza u kojoj se već dugo nalazi vodeća konzervativna partija u Japanu, uvek u dobrim odnosima sa vrhom krupnog biznisa ali i ekonomska kriza koja već dugo pogađa Japan. Članstvo LDP se osipa, njeni ugledni poslanici menjaju stranke, a, zbog sve manje popularnosti, LDP nema dovoljno poslanika da sama vlada, već je primorana na koalicije sa manjim strankama.\nĐunićiro Koizumi kritikuje okoštali sistem LDP, u kome nekoliko partijskih moćnika potezima iza scene vlada partijom, ali i sistem u kome frakcije iz LDP u sprezi sa magovima biznisa rukovode ekonomijom zemlje. "Na pragu novog veka Japan mora da nađe novi put, kojim može da ga povede reformisana LDP, a kada te promene budu završene, i politički sistem u Japanu izgledaće drugačije", govorio je Koizumi.\nZaostajanje japanskog privrednog rasta, stalni pad vrednosti nacionalne valute jena i pad vrednosti akcija naterali su tako, političare iz najjače japanske partije da praktično glasaju protiv sebe i izaberu čoveka koji im se otvoreno suprotstavio. Na to ih je naterala i bliskost izbora za Gornji dom Parlamenta zakazanih za jul, koji, ako LDP na njima izgubi, mogu da izazovu i vanredne opšte izbore, na kojima bi partija, sa dosadašnjim nesigurnim vođstvom, sigurno doživela poraz.\nInteresantno je da je Koizumi izabran sa ekonomskim programom koji Japancima nagoveštava "znoj i suze". On tvrdi da "zemlja mora da uđe u minus, da bi se vratila u plus", pa nagoveštava jake rezove, kao što je privatizacija pošta i telekomunikacija, javnog preduzeća u kome građani samo na štednji imaju više od jednog triliona (18 nula) dolara, i koje je uvek bilo jak izvor finansija za vladu i LDP. Koizumi želi da japansku ekonomiju oslobodi stega i da maha inventivnosti Japanaca, jer, kako kaže, samo tako zemlja može da krene u budućnost.\nKoizumi je diplomirao ekonomiju na prestižnom univerzitetu Keio, deset puta je biran u Parlament, bio ministar zdravlja, a pre toga pošta i komunikacija, dugo je razveden, pa će Japan sada biti bez prve dame. On mnogo čita, piše haiku poeziju, visok je za Japanca i ima dugu kosu za političara, ponaša se neposredno, pa mu je javni nadimak unutar LDP Henđin (čudan čovek). Ne voli mnogo partijska i kafanska druženja, vrlo je moralan i u principu ne prima poklone, što je nezamislivo za japanskog političara. Čak i kada je za Dan svetog Valentina od neke devojke dobio čokoladu, vratio joj je, uz izvinjenje.\nNovi premijer neće oduševiti ni japanske susede jer, iako prihvata greške Japana u Drugom svetskom ratu, misli da je vreme posipanja pepelom prošlo. On, takođe, misli da Japan treba da ima pravu armiju, ne ustavom ograničene odbrambene snage, i još mnogo toga.


Brnabić: Čuvamo mir, ne uvodimo sankcije Rusiji jer nam nisu u interesu – Cazin.BA\nBrnabić: Čuvamo mir, ne uvodimo sankcije Rusiji jer nam nisu u interesu\nBella27/02/2022\tNo Comments Ana BrnabićRat u UkrajiniRusijaSankcijeSrbija\nVlada Republike Srbije usvojila je na današnjoj sjednici Zaključak Savjeta za nacionalnu bezbjednost Republike Srbije od 25. februara, povodom situacije u Ukrajini.\nPremijerka Srbije najavila je ranije da će na sjednici Vlade biti potvrđen stav Srbije o Ukrajini, naglasivši da pozicija Srbije nije laka, ali da će je Srbija principijalno braniti.\n“To je politika koja štiti naše nacionalne interese i međunarodno pravo. Mi poštujemo teritorijalni integritet Ukrajine, ali tražimo da se poštuje naš. Čuvamo mir, ne uvodimo sankcije Rusiji jer nam nisu u interesu”, poručila je Brnabić tokom gostovanja u jutarnjem programu na TV Prva.\nOna je istakla da Srbija poštuje teritorijalni integritet Ukrajine kao sto želi da se poštuje i teritorijalni integritet Srbije i ponovila da u skladu sa svojim vitalnim interesima neće uvoditi sankcije Rusiji i da će pred Savjetom bezbjednosti UN zastupati te iste stavove.\n“Teški dani i teška vremena jesu pred nama, ali nama je najvažnije da radimo čuvajuci mir i stabilnost i bezbednost, da bismo nastavili da napredujemo”, istakla je premijerka.\nOna je dodala i da će Srbija nastaviti da razgovara sa svima, te da je ovo politika Srbije koja štiti nacionalne interese i poštuje principe međunarodnog prava navodeći šta je najznačajnije u tome. Ona je potvrdila da Srbija neće uvoditi sankcije Rusiji i da želimo da zadržimo našu vojnu neutralnost.\nBrnabić kaže i da je svjesna da niko nije potpuno zadovoljan stavom Srbije, ni istok ni zapad, ali da je zaključak najbolji za Srbiju.\nPrevious Previous post: Civili u Ukrajini goloruki spriječili kretanje ruskog tenka (VIDEO)\nNext Next post: Kuleba o pregovorima Rusije i Ukrajine: Razgovori bez preduslova mogu se smatrati našom pobjedom


Nemački „MTU Aero Engines” stiže u Srbiju • Poportal\nNemačka kompanija koja stiže u Srbiju je „MTU Aero Engines”. Predsednik Srbije Aleksandar Vučić objavio je danas na svom instagram nalogu da je razgovarao sa članom Upravnog odbora te kompanije Mihaelom Šrajegom, prenosi Tanjug.\n„Hvala na poverenju”, napisao je Vučić ispod fotografija sa sastanka, a pre potpisivanja Memoranduma o razumevanju između Ministarstva privrede i Privrednog društva „MTU Aero Engines”.\nVučić je dolazak nemačkog investitora već najavljivao proteklih dana, ističući da će u utorak imati odličnu vest o novoj visokotehnološkoj investiciji u Srbiji.\nKo je „MTU Aero Engines”\nNemačka „MTU Aero Engines”, koja će u Srbiji uložiti u visoke tehnologije, vodeći je proizvođač avio motora i globalni igrač u toj industriji.\nKompanija je osnovana 1934. godine u Minhenu, ima oko 10.000 zaposlenih, a godišnji prihodi dostižu 4,6 milijardi evra, pokazuju podaci dostupni na sajtu kompanije, prenosi Tanjug.\nKompanija je prisutna u 15 država sveta, među kojima su Velika Britanija, Francuska, Holandija, Poljska, SAD, Kanada…\nMTU ima vodeću ulogu u pružanju usluga održavanja i servisa za motor V2500, motor koji se nalazi u aktuelnom avionu „Erbas A 320”.\nSkuplja putarina za vozila sa stranim tablicama


Sjutra počinje regionalni evroatlantski Kamp REAC, prijave za učešće u toku – Portal Nikšić\nSjutra počinje regionalni…\nSjutra počinje regionalni evroatlantski Kamp REAC, prijave za učešće u toku\nRegionalni Evroatlantski Kamp REACT, 13. po redu počinje sjutra, 21. decembra, pa iz Nevladine organizacije „Alfa centra“, koja je organizator pozivaju sve mlade da se prijave.\nZbog virusa korona ovogodišnji REACT biće prilagođen novom inovativnom formatu koji će kombinovati događaj „on-site” i “online”. Ovaj novi fleksibilni format, kako su saopštili iz Alfa centra, obezbijediće prenos svih sesija uživo onima koji žele da prate i aktivno učestvuju u diskusijama putem društvenih medija i online platformi.\n,,Realizacijom REACT-a ALFA Centar daje doprinos u edukaciji i vaninstitucionalnom obrazovanju mladih ljudi iz velikog broja zemalja Evrope i svijeta na teme: pomirenja i stabilnosti u regionu, evropskih i evroatlantskih integracija, regionalne saradnje i stabilnosti, odbrane, diplomatije i omladinske politike“, saopštili su iz „Alfa centra“.\n,,Veliki broj mladih ljudi, koji su kao studenti pohađali REACT, već sada se nalazi na odgovornim mjestima na kojima se donose odluke od značaja za budućnost Crne Gore i regiona. Siguran sam da će, i ove godine, znanje i iskustvo koje ponesu sa REACT-a imati veliki i pozitivan uticaj ne samo na njihove živote i karijere već i na stabilnost i demokratski razvoj Crne Gore i regiona”, istakao je Miloš Perović, direktor ALFA Centra.\nZa učešće se mogu prijaviti mladi od 18 do 30 godina.\nU okviru ovogodišnjeg REACT-a biće dodijeljena i nagrada „Aleksandar Šime Dedović“ za doprinos promociji evroatlantskoj misli u vidu jednokratne stipendije za najistaknutijeg učesnika.\nKriterijumi za nagradu: Obavezno dvodnevno učešće na vebinaru, aktivnost i doprinos kvalitetnoj diskusiji i učešće na konkurusu za najbolji esej nakon završenog REACT-a.\nMladi se mogu prijaviti na sljedeći način: Kratak CV sa kontakt podacima dostaviti na mail info@reactmontenegro.me do 20. decembra.\nSve detalje možete naći na sajtu ALFA Centra www.alfacentar.org\nTags: alfa centar


Mondo\t04.09.2019 18:08\nU Beogradu se danas ponovo oseća neopisiv smrad. Gradski zavod za javno zdravlje upozorava da "neprijatan miris" dolazi zbog povlačenja reka i da nije štetan po zdrvalje.\nSmrad je moguće osetiti u centru grada, ali i u drugim beogradskim naseljima zbog čega se Beograđani od jutros žale na društvenim mrežama.\nGradski zavod za javno zdravlje ukazao je da je smrad u Beogardu posledica opadanja nivo reka u Beogardu.\n"Povlačenjem Save i Dunava u priobalju ostalje mulj bogat neprerađenim otpadnim vodama, ilegalnom fekalnom kanalizacijom i drugim organskim materijama koji se pod uticajem kiseonika intezevno raspadaju šireći neprijatan miris", navodi se u odgovoru Zavoda.\nU Zavodu ističu da koncentracija zagađujućih materija u vazduhu nisu povećani i da je sa "fizičko - hemijskog aspekta vazduh dobrog kvaliteta", izuzev neprijatnog mirisa koji nisu opasni po zdravlje.\nSličan problem se u Beogradu javljao više puta i početkom avgusta meseca.\nTada je Gradski zavod za javno zdravlje saopštio da je uzrok neprijatnih mirisa poslednjih dana u Beogradu stajsko đubrivo na njivama po obodu grada i povlačenje vode u koritima reka, čija kombinacija mirisa je pojačana usled visoke temperature vazduha.\nTa ustanova je podsetila Beograđane da se na široj teritoriji Beograda nalaze velika poljoprivredna dobra, sa ekstenzivnom poljoprivrednom proizvodnjom, na kojima se primenjuju mere đubrenja zemljišta.


Neplaćanjem poreza KAP ojadio budžet za 30 miliona eura – Bankar.me\nNeplaćanjem poreza KAP ojadio budžet za 30 miliona eura\nJune 4, 2013 BERZA, CRNA GORA, SVE VIJESTI Leave a comment\nOd privatizacije do danas Kombinat aluminijuma Podgorica KAP nije platio ni cent poreza na dobit, iako je u toku bar tri godine profitirao i po tom osnovu dugovao skoro 30 miliona eura državnoj kasi, utvrdila je Mreža za afirmaciju nevladinog sektora MANS.\nDio tog novca Vlada je oprostila, a dio uopšte nije plaćen, pa se rupa u budžetu koju je napravio KAP krpi povećanjem PDV-a, koji Vlada planira da naplati samo šest miliona više nego što je KAP dugovao, uz sve knjigovodstvene akrobatike, piše Dan.\n„Ovo je dokaz da Vlada uzima od siromašnih i da je bogatima i očekujemo da poslanici neće glasati za zakon o porezu za KAP, tj. predlog Vlade o povećanju PDV-a. Odluka o povećanju PDV-a poslednja je u nizu odluka kojima Vlada pokušava da preko leđa osiromašenih građana obezbijedi nove pomoći za Kombinat, sada u vidu „poreza za KAP“, koji građani više nijesu spremni da plaćaju“, upozorili su iz MANS-a.\nPodaci Istraživačkog centra te NVO pokazuju da je menadžment KAP-a za 2006. i 2007. godinu netačno prikazao visinu poreza na dobit u iznosu od nepunih 1,5 miliona eura, što je čak pet puta manje nego što je utvrdila Poreska uprava.\nStručni tim Ekonomskog fakulteta utvrdio je da su Rusi „računovodstvenom akrobatikom“ frizirali finansije po ulasku u KAP, podsjećaju iz MANS-a.\nTako su, između ostalog, nastajali gubici izbjegavanjem plaćanja poreza na dobit često i po nekoliko godina, jer Zakon o porezu na dobit sadrži sporni član koji kaže da se gubici nastali iz poslovnih odnosa, izuzev onih iz kojih proizilaze kapitalni gubici, mogu prenositi na račun dobiti iz budućih obračunskih perioda, ali ne duže od pet godina.\n„Vlada je sve vrijeme ovo znala, ali je omogućavala vlasnicima kompanije da izvlače profit iz fabrike na račun svih građana. Pogubna vladina politika u odnosu na KAP dovela je i do izdavanja državnih garancija od preko 130 miliona eura, kojeće, izvjesno je, platiti građani“, kažu u MANS-u.\nPOJMOVIKAP Kombinat Aluminijuma Podgorica MANS\nPrevious Sava Re: 7 posto manja bruto premija\nSljedeći Telekom Srbija među uspješnijima u regionu\nVakcina Moderne stopostotno efikasna: Razvija...\nZa 15 dana isplaćeno 3,8 miliona eura za subv...


Crna Gora ima najgore zdravstvo u Evropi – Mladi Nikšića\nCrnogorski parlament nije usvojio izmjene Zakona o zaradama u javnom sektoru kojim je predviđeno povećanje plata ljekarima.\nPredsjednica Sindikata Milena Popović Samardžić ocjenjuje da se neizglasavanjem zakona potvrđuje potpuni nedostatak želje da se uspostave osnovni preduslovi za pristojan život ljekara i time krene na putu ozdravljenja zdravstva, prenose Vijesti.\nOna je podsjetila na to da Crna Gora prema evropskom potrošačkom indeksu zauzima 35 mjesto i time ima najgore zdravstvo u Evropi sa najmanje ljekara po stanovniku (2,2 na 1,000) u odnosu na države kandidate i članice EU (3,4 na 1,000).\nIz Sindikata doktora medicine napominju da Crna Gora u odnosu na bruto društveni proizvod za zdravstvo izdvaja najmanje od svih zemalja u Evropi (4,8 odsto BDP), što je za 25 odsto manje nego preporuka Svjetske zdravstvene organizacije (6,8 odsto) odnosno gotovo dva puta manje od prosjeka izdvajanja u državama EU.\nCrna Gora je smanjila ulaganja u zdravstvo sa 6,0 odsto iz 2009. godine na 4,8 odsto, i samim tim najslabije plaća svoje ljekare (1,3 prosječne zarade u državi)\nIstiče se da Crna Gora je smanjila ulaganja u zdravstvo sa 6,0 odsto iz 2009. na sadašnjih 4,8 odsto I da shodno ekonomskom potencijalu najslabije plaća svoje ljekare u odnosu na sve zemlje u Evropi (1.3 prosječne zarade u državi).\n1.ŽFL: Ekonomist poražen od Breznice


26. marta 2018. 1 min read\nPosle današnjih događaja u severnom delu Kosovske Mitrovice, hapšenja Marka Đurića i napada specijalnih jedinica Kosovske policijena građane i novinare, saopštenjem se oglasila Srpska lista, koja poručuje da napušta učešće u kosovskim institucijama.\n“Ovo je težak dan za Srbe na Kosovu i Metohiju u kome se najbolje videlo lice prištinskih institucija. Brutalno, sa metkom u cevi, uz šok bombe i besomučno udaranje žena u muškaraca, napadnuti su i prebijani legalni i legitimni predstavnici srpskog naroda u pokrajinskim institucijama, ministri, direktori kancelarije, poslanici, gradonačelnici.\nDijalog u ovakvim okolnostima, kada se na goloruk narod ide sa metkom u cevi, kada se na reč ide kundacima i đonovima čizama, dok se vrši institucionalno nasilje nad građanima, nema nikakvog smisla.\nPredsednik Srpske liste, Goran Rakić”\nTags: Srpska lista hapšenje Marka Đurića\nPrevious UNS i DNKiM osuđuju nasilje nad novinarima u Kosovskoj Mitrovici\nNext SNF: Oružjem na koalicione partnere\n21. juna 2021., 02:46


Brisel se pridružuje Kvinti,bez mešanja u odluke institucija\nTanjug 29. januara 2021. 19:31\nBRISEL – Evropska unija pridružila se danas pozivu ambasada država Kvinte da se na tzv Kosovu poštuje rad nezavisnih institucija za verifikaciju kandidata za poslanike i da se niko ne meša u njihov i rad pravosuđa, prenosi Gazeta ekspres.\nDržave Kvinte su u zajedničkoj izjavi u ponedeljak zatražile od političkih subjekata da zaustave napade na predsednicu Centralne izborne komisije Valjdete Daka i pozvale na poštovanje odluka o potvrđivanju kandidata za poslanike.\nPortparolka Evropske komisije Ana Pizonero rekla je da je sertifikacija definisana zakonom i da postoji prostor za žalbe.\n“Predizborne procedure, uključujući one za overu kandidata, još su u toku. Ti postupci su definisani zakonom i uključuju mogućnost žalbe. Važno je da nezavisne institucije i relevantna pravosudna tela mogu da obavljaju svoj rad bez mešanja“, rekla je ona.\nDodala je da očekuje da institucije u Prištini obezbede organizaciju kredibilnih, sveobuhvatnih i transparentnih izbora u skladu sa međunarodnim standardima.\n“S obzirom na kratak rok, neće biti dovoljno vremena da EU pošalje kompletnu misiju za posmatranje izbora. Međutim, poslaćemo stručnjake kako bismo podržali kredibilne, inkluzivne i transparentne izbore”, najavila je Pizonero.\nIstakla je da je EU pokazala snažnu posvećenost i podršku parlamentarnim i opštinskim izborima na tzv.Kosovu slanjem nekoliko posmatračkih misija od 2013. “EU je izdala set preporuka i nastavlja da poziva sve zainteresovane strane da nastave da slede ove preporuke kako bi ojačale i poboljšale izborni proces“, rekla je Pizonero.\nPokret Samoopredeljenje, Alijansa za budućnost Kosova i Socijaldemokratska inicijativa neki su od političkih subjekata koji su podneli žalbu na odluke IPŽP.\nTe žalbe podnete su nakon što je CIK izglasao da se kandidatima za poslanike koji u poslednje tri godine imaju pravosnažne presude ne dozvoljava izlazak na izbore 14. februara.\nIzborno veće za žalbe (ECAP) delimično je odbacilo žalbe PS, ali je potvrdilo deo u kojem CIK zabranjuje da na izborima učestvuje petoro kandidata za poslanike koji imaju pravosnažne kazne, uključujući nosioca liste PS i kandidata za premijera Aljbina Kurtija.\nU međuvremenu, Vjosa Osmani je upozorila da će preduzeti mere protiv članova CIK.\n“Ako se suočimo sa takvim situacijama da članovi CIK budu zloupotrebljeni kako bi sprovodili agende stranaka, biću primorana da preduzmem sve mere kako bih zaštitila integritet CIK i izbornog procesa“, rekla je ona.\nVisoki zvaničnici PS takođe su optužili Daku da odluke donosi u skladu sa svojim političkim preferencama.


Foto: FK Rad / Privatna arhiva\nMilošević je 54-godišnji stručnjak rođen u Sarajevu, a imao je iskustvo rada u domaćem fudbalu jer je u sezoni 2017/2018 na 29 mečeva sa klupe vodio Bačku.\nПредстављање новог шефа стручног штаба Звездана Милошевића\nKarijeru je gradio uglavnom u Švedskoj u kojoj je vodio Sirjansku u čak četiri navrata, te Bragu iz iste države. Radio je još u litvanskom Utenisu i Najronu iz Saudijske Arabije.\nNjegovi klubovi uglavnom igraju u formaciji 4-2-3-1, pa će biti zanimljivo videti da li će taj sistem primenjivati i sa "građevinarima". Rad je trenutno na poziciji broj 14. sa 16 osvojenih bodova i nalazi se u zoni ispadanja.\nRADOVI OMLADINCI OSVOJILI KINU Mladi "građevinari" sjajni, treneri najbolji na turniru, a pojedinci impresionirali


Sportske.net - Jesenji prvak u nedelju igra derbi u Čačku\nUbedljivim trijumfom nad Kolubarom (3:0), Napredak je stekao osam bodova prednosti u odnosu na prvog pratioca na tabeli, ekipu Voždovca i dva kola pre kraja jesenjeg dela sezone, obezbedio nezvaničnu titulu jesenjeg prvaka PLS-a.\nIpak, u kruševačkom prvoligašu ističu da opuštanja ne sme biti, pogotovo što ih u dva poslednja jesenja kola očekuju dueli sa direktnim konkurentima za plasman u Superligu na kraju sezone.\nPrvi na redu je duel sa Borcem u Čačku, a termin odigravanja tog meča pomeren je sa subote na nedelju u 13 časova, pošto Čačani u sredu igraju meč četvrtfinala Kupa protiv Javora.\n''Cilj nam je ulazak u Superligu i nećemo stati dok ga ne ostvarimo! Naša prednost jeste velika, ali ništa još nije gotovo. Dokazali smo u dosadašnjem toku prvenstva da smo najkvalitetniji sastav, a verujem da ćemo to potvrditi i u preostala dva meča sa direktnim rivalima'', izjavio je kapiten Napretka Nenad Mirosavljević.


Da li je realno da vlast pristane na promene u REM i RTS? – Aleksandar Veliki\nDa li je realno da vlast pristane na promene u REM i RTS?\nPodeljena mišljenja o zajedničkoj komisiji vlasti i opozicije za novi sastav REM i uređivačke timove RTS i RTV\nZahtev za formiranjem zajedničke komisije vlasti i opozicije za izbor kadrova REM-a i uređivačkih timova javnih servisa su dobra polazna tačka za pregovore ka stvaranju regularnih izbornih uslova, smatra većina sagovornika Danasa uz napomenu da ih ne treba posmatrati bukvalno i kao pritisak na medije, kako su to mnogi kritičari učinili.\n3Piše: M. R. M. – A. P. 15. aprila 2019. 18.00\nVeliki protest građana i opozicije pod nazivom „Svi kao jedan“ u subotu uveče ispred zgrade Skupštine Srbije završen je upućivanjem zahteva vlastima – za formiranje zajedničke komisije vlasti i opozicije za definisanje fer izbornih uslova, izbor novog sastava Regulatornog tela za elektronske medije i izbor tehničkog i uređivačkog tima javnih servisa. Vlastima je dat rok do petka da odgovori na zahteve ili će biti održan novi, kako je najavljeno „još veći protest“.\nU zahtevima opozicije neki kritičari, a onda i predsednik države Aleksandar Vučić, odmah su prepoznali želju za mešanjem u uređivačku politiku javnih servisa.\nPolitički analitičar Đorđe Vukadinović za Danas ocenjuje da su svi zahtevi, uključujući i i medijske, potpuno legitimni, a naročito onaj koji se tiče REM-a.\n– Bio sam svedok kako se REM od jednog tromog i neefikasnog tela pretvara u još jednu SNS instituciju i to jednu od militantnijih i malignijih. U skladu sa vanrednom situacijom u kojoj se nalazimo i zahtevi su vanredni i zato mislim da je pogrešno ove zahteve tumačiti u svetlu normalne situacije, jer da je sve u redu ne bi bilo ni desetine hiljada ljudi na ulicama, ni protesta, ni zahteva, zaključuje Vukadinović. Osvrćući se na kritike koje su se odmah mogle čuti u pogledu zahteva – da bi to značilo da opozicija želi da bira urednike i krši zakonsku proceduru za izbor članova saveta REM-a, Vukadinović ističe da su, obzirom na vanrednu situaciju zahtevi čak i umereni.\nFormulacija oko RTS-a je mogla biti bolja, ali jasna je suština zahteva, ona je na mestu.\nBojan Klačar, izvršni direktor CESID-a, ove zahteve vidi kao polaznu tačku za dalje pregovore i promene, upravo zbog zamerki oko same formulacije zbog koje je bilo kritika.\n– Za REM je nedostatak taj što postoji zakon koji definiše izbor članova pa ovaj predlog zadire u regulativu. Za javne servise je nedostatak što se indirektno zadire u uređivačke politike pa je bolje da opozicija to komunicira kao platformu za razgovor a ne kao gotovo rešenje, predlaže Klačar.\nPolitički analitičar Boban Stojanović smatra da su svi zahtevi realni i da medijski deo treba posmatrati u svetlu izbornih uslova, ne kao pokušaj opozicije da kontroliše medije.\n– Dobar deo problema oko izbornih uslova jeste baš zbog medija – javnog servisa i televizija sa nacionalnom frekvencijom. Zato, da bi se došlo do slobodnih i fer izbora, situacija u medijima se mora unormaliti. REM mora da radi prema zakonu, kao i RTS. Zahtev da se formiraju zajedničke komisije i slično, jeste put da se dođe do slobodnijih medija.\nAnalitičar Dejan Vuk Stanković, pak, smatra da nije realno da će vlast ispuniti ove zahteve.\n– Nije realno da vlast pristane na promene u REM i RTS. Postoje procedure i zakonska ovlašćenja kako se te promene mogu sprovesti. Drugo, nemoguće je bilo šta nametati vlasti u situaciji kada za tako nešto nemate dovoljno podrške među građanstvom, a ni neki veliki manevarski prostor. Treće, mislim da će SNS predložiti opoziciji iste medijske uslove kakve je on sam imao dok je bio u položaju opozicije, zaključio je Stanković.\nVučić: Skupština mesto da se razgovara\nPredsednik Srbije Aleksandar Vučić je u svom jučerašnjem obraćanju povodom protesta odmah naveo da nema pregovora oko ovih zahteva, pozivajući se na zakonske prepreke o sastavu REM-a dodatno ističući da tu ne mogu da sede stranački ljudi, iako se nigde u zahtevima ne traži tako nešto, dok je za RTS rekao da bi ispunjavanje zahteva opozicije značilo mešanje u uređivačku politiku.\n„O RTS-u mislim sasvim sigurno lošije nego oni o njihovim kadrovima i ljudima, ali ne možemo mi o tome da razgovaramo, to bi bilo direktno narušavanje nezavisnosti javnog servisa“, rekao je Vučić. On je dodao da prekjučerašnji skup pokazuje da opozicija može da pređe cenzus i naveo da ih je predsednica Skupštine Srbije Maja Gojković pozvala na dijalog i da je to mesto na kome treba da se razgovara.\nStefanović: Formiramo delegaciju za pregovore\nJedan od članova Saveza za Srbiju Borko Stefanović rekao je juče za N1 da će narednih dana biti formirana delegacija opozicije za pregovore s vlašću u domenu medijskih sloboda i slobodnih i fer izbora. „Te naše delegacije će biti sastavljene i od predstavnika opozicionih stranaka i od nestranačkih ličnosti. Sva buduća rešenja će biti nestranačka, da razvejemo tu sumnju. Što se tiče vlasti, oni u okviru svojih delegacija mogu da predlože koga god hoće, uključujući i ljude koji su nenadležni“, rekao je Stefanović uz objašnjenje da pod tim misli na predsednika Vučića. „Mi sa njim nećemo da imamo odvojene, parcijalne razgovore“, naglasio je Stefanović dodajući da ako se Vučić ili Maja Gojković nađu u delegaciji vlasti, to je „njihova partijska stvar“.\n1 od 5 miliona, opozicija, savez za srbiju, vlast, zahtevi\nPrethodna objavaPrethodno Revolucija i dalje teče.\nSljedeća objavaSljedeće Rangiranje


Izmena režima saobraćaja u centru Beograda\nM. D. 9. septembra 2016. 08:26\nSaobraćaj u centru Beograda oko Doma Skupštine Srbije danas popodne i u subotu, 10. septembra prepodne biće obustavljen zbog generalne probe i održavanja svečanosti povodom završetka školovanja kadeta Vojne akademije.\nSaobraćaj će danas biti obustavljen od 14.00 do 18.00, a u subotu od 10.00 do 14.00 sati, saopštio je gradski „Beokom servis“.\nBiće uspostavljen privremeni režim saobraćaja u sledećim ulicama: Trg Nikole Pašića, u Takovskoj, od Kosovske do Bulevara kralja Aleksandra, u Bulevaru kralja Aleksandra, od Resavske do Kneza Miloša, kao i u Ulici Kneza Miloša.\nPrivremeni režim saobraćaja će važiti i od Ulice Kralja Milana do Bulevara kralja Aleksandra, Dečanskoj, od Terazijskog tunela do Trga Nikole Pašića, kao i u Vlajkovićevoj, od Trga Nikole Pašića do Kosovske.\nApelovano je na vlasnike automobila da iz Vlajkovićeve ulice, na potezu od Trga Nikole Pašića do Kosovske ulice, kao i iz Kosovske ulice, od Vlajkovićeve do Takovske, uklone parkirana vozila.\nVozila koja ipak ostanu parkirana u tim ulicama biće odneta iz razloga bezbednosti.\nGrađani za dodatne informacije mogu pozvati „Beokom servis“ na telefon 0800-110-011.


Canon EF 70-200mm 1:2,8L USM objektiv cena, cene Srbija, prodaja Beograd Novi Sad Niš\nCanon EF 70-200mm 1:2,8L USM objektiv cene\nEPonuda nije internet prodavnica već Vam omogućava da brzo i lako nađete Canon EF 70-200mm 1:2,8L USM objektiv po najjeftinijoj ceni. Naš cilj je da kupci budu što bolje informisani o ponudi Canon objektiv EF 70-200mm 1:2,8L USM na tržištu Srbije. Vrlo lako nalazite željeni proizvod za kategoriju Objektivi cene, ne morate da lutate od sajta do sajta za Canon Objektivi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Canon EF 70-200mm 1:2,8L USM objektiv sa PRODAVCEM. EPonuda ne može da garantuje potpunu tačnost specifikacije i slika za Canon EF 70-200mm 1:2,8L USM objektiv. Pre kupovine, podatke za Canon objektiv EF 70-200mm 1:2,8L USM proverite na sajtu PROIZVOĐAČA.


Izbori i demokratija – i pravo i odgovornost\nDemokratija se tesko i sporo probija u drustvima koja zaostaju za svojim vremenom. Uslovi za uspostavljanje demokratije zahtevaju »procese dugog trajanja«. Jer, demokratsko drustvo nije samo drustvo deklarativnih politickih sloboda i proklamovanih nacionalnih i ljudskih prava. Ta prava moraju biti zagarantovana, a drustvo koje ih garantuje – odgovorno drustvo, drustvo odgovornih ljudi, koji ce poneti breme politicke i moralne odgovornosti za sve ono sto rade i odlucuju, a to znaci o najznacajnijim i najvitalnijim ljudskim problemima. Oni koji su u situaciji da odlucuju, a to su u demokratiji oni koje je narod izabrao, kojima je dao deo svoje suverenosti, duzni su da rade u interesu naroda, i o tome moraju imati osecanje javne odgovornosti. Demokratija, dakle, ne podrazumeva samo prava pojedinca i kolektiva, nego i obaveze svih punoletnih clanova, i institucija, jednog drustva. U demokratskoj drzavi niko ne moze da izbegne deo kolektivne i punu licnu odgovornost. To narocito vazi za nosioce vlasti, koji ne mogu u isto vreme imati vlast i biti neodgovorni za svoje postupke i odluke.\nJavnost u radu drzavnih organa i institucija neodvojiva je od demokratije i demokratskim putem, na izborima, preuzete odgovornosti za vrsenje vlasti, jer cini onaj neophodni fluid koji demokratiji i njenoj vladavini udahnjuje zivot.\nIzbori od 23. decembra treba da stabilizuju demokratsku vladavinu i one demokratske institucije koje su pocele da nastaju pre dva meseca i kojima Srbija treba definitivno da stupi na put u Evropu, gde joj je i mesto.


Džozef Bajden u utorak u Beogradu\nM. K. 14. avgusta 2016. 14:24\nPotpredsednik SAD Džozef Bajden doputovaće u utorak u Beograd, gde će razgovarati sa srpskim državnim vrhom. Biće to drugi dolazak Bajdena u Srbiju, gde je bio 2009. godine.\nDrugi čovek odlazeće američke administracije, inače u dva mandata zadužen za Balkan, u posetu stiže iz Prištine.\nI to je gotovo jedino što je u ovom trenutku zvanično potvrđeno.\nJasno je, međutim, ne samo zato što stiže iz Prištine, da će jedna od, inače stalnih, tema u srpsko-američkim odnosima biti, trenutno blokiran, dijalog Beograda i Prištine.\nNovi momenat na liniji Beograd – Vašington naznačen je u martu ove godine, kada je potpredsednik SAD pozvao srpskog premijera Aleksandra Vučića telefonom na 17. godišnjicu bombardovanja naše zemlje i preneo mu da „žali zbog civilnih žrtava tokom akcije NATO, kao i tokom ratova 90-tih“.\nBajden će se u utorak, inače, po drugi put sastati sa premijerom Vučićem od septembra prošle godine, kada su se sastali u Vašingtonu, a Bela kuća je nakon toga sopštila da je potpredsednik SAD u razgovoru s Vučćem ukazao na strateški značaj napora Srbije da promoviše pomirenje u regionu, uključujući napredak u dijalogu sa Kosovom pod pokroviteljstvom EU.\nNjihov susret je bio prvobitno planiran za jun te godine, ali je odložen zbog smrti Bajdenovog sina, pa je umesto njega tom prilikom Vučića primila savetnica za nacionalnu bezbednost Suzan Rajs.\nPotpredsednik SAD i premijer Srbije takođe su razgovarali o procesu integracija Srbije u Evropsku uniju, za koji su se, kako je tada saopšteno, obojica lidera složila da će obezbediti dugoročnu stabilnost i prosperitet Srbiji i širem regionu.\nBajden je tada podržao „odlučna nastojanja Srbije u rešavanju situacije u vezi sa izbegličkom i migrantskom krizom“, i obećao da će razmotriti kakvu bi dodatnu podršku SAD mogle da pruže u tom pogledu.\nUpitan da li Srbija i pored određenih neslaganja ima iskrenog prijatelja u SAD, Vučić je nakon razgovora sa Bajdenom tada odgovorio da naša zemlja gradi iskrene I prijateljske odnose sa Amerikom.\n„Mi dajemo sve od sebe I pokušavamo da izgradimo najbolje moguće odnose, a ono što vidim s druge strane to je dobra volja I poštovanje“, naveo je tada premijer.\nPredsednica Centra za spoljnu politiku Aleksandra Joksimović je povodom posete Bajdena rekla da nema dileme da će odnosi Beograda I Prištine biti glavna tema razgovora, te da u prilog tome govori činjenica da će on prvo posetiti Kosovo.\n„Verujem da će prema Prištini biti određenih zahteva da se nastavi sa procesom, te da se odblokira primena Briselskog sporazuma“, rekla je Joksimović.\nOna je ocenila da je predstojeća poseta drugog coveka američke administracije vema važna I predstavlja pozitivan signal s obzirom na to da SAD podržavaju evropski put Srbije i da su, kako je podsetila, odigrale aktivnu ulogu u otvaranju poglavlja 23 I 24 u procesu pregovora o pristupanju naše zemlje EU.\nUverena je da se, ko god bude novi predsednik SAD, od januara naredne godine, kurs američke spoljne politke neće mnogo menjati, jer je to politika koja predstavlja kontinuitet.\nDirektorka Centra za geostrateške studije Dragana Trifković smatra da će Bajden u Prištini razgovarati o saradnji Kosova i SAD, ispunjavanju odrednica Briselskog sporazuma i daljoj saradnji sa Srbijom na regulisanju „međudržavnih odnosa“ budući da, kako je rekla, SAD srpsku pokrajinu smatraju posebnom državom i podržavaju put Prištine ka evropskim I međunarodnim institucijama – članstvu u EU I NATO.\nBajden se u novembru prošle godine, na marginama regionalnog samita Brdo-Brioni u Zagrebu, susreo i sa predsednikom Tomislavom Nikolićem, i istakao da SAD podržavaju doprinos Srbije u prevazilaženju bezbednosnih izazova, pozitivan odnos prema migrantskoj krizi, kao i doprinos miru i stabilnosti u regionu.\nPonovio je stav da SAD podržava Srbiju u njenim naporima da sprovede reforme, kao i u težnji da postane punopravni član EU.\nDogovore Beograda i Prištine ocenio je “istorijskim korakom”.


NSinfo: Jovančić: Na prvom smo mestu i želimo tamo da ostanemo i posle derbija\nJovančić: Na prvom smo mestu i želimo tamo da ostanemo i posle derbija\nFudbaleri Vojvodine, lideri na tabeli, nameravaju da u nedeljnom derbiju na stadionu "Rajko Mitić" nastave seriju uspešnih igara i rezultata i ostanu na vrhu.\nNovosađani su u sredu uveče na "Karađorđu", u odmeravanju za Kup Srbije, nadigrali Bežaniju 4:0 i, kako ističu, stekli dodatno samopouzdanje pred duel koji odlučuje o čelnoj poziciji. Taj meč obeležio je Dušan Jovančić, strelac vodećeg i asistent pogotka za 2:0, kojim je praktično sve bilo rešeno.\n- Krenulo me je sa golovima i nadam se da ću da nastavim - kaže Jovančić. - Najvažnije je da dobro igramo i da imamo rezultat. Zvezda jeste favorit na svom terenu, ali nećemo se predati. Na prvom smo mestu i želimo tamo da ostanemo i posle derbija.\nČitavu jesen Novosađani igraju veoma dobro, ne znaju za poraz na domaćem koloseku, a hrabri ih i činjenica da su u prethodnoj utamici u Beogradu nadigrali naš najtrofejniji klub 3:1 proletos, 7. maja.\n- Igramo našu igru bez namere da menjamo stil. Logično je, jer pobeđujemo i izvesno da ćemo se tim modelom predstaviti i u nedelju. Videćemo kako će se to pokazati u duelu sa Zvezdom, koja ima sjajan tim pojačan strancima. Kažem, idemo da se nadigravamo, da pokušamo da pobedimo, a i remi nas ostavlja na prvom mestu - kaže Jovančić.


I dalje bez pravog odgovora... - Sportske.net\nI dalje bez pravog odgovora...\nU Zvezdi kažu da je štoper goruće pitanje, ali imena koja su se pominjala proteklih dana samo su krivi tragovi. Jedino što se, izgleda, zna je da će biti doveden stranac...\nU Zvezdi ne sede skrštenih ruku, ali i dalje nema rešenja.\n"Nije to jednostavno, malo smo zatečeni, sve zavisi od budžeta, a dobro se zna da on nije veliki", rekao je Robert Prosinečki pred put na Roglu.\nU autobusu je bio i predsednik Lukić, trener Zvezde je najavio razgovor sa prvim čovekom kluba.\nZvezda je bila zainteresovana za Stepanova, ali on ne želi da se vrati u srpski fudbal.\n"Njegova namera je da ostane u Turskoj, tamo su uslovi mnogo bolji od onoga što bismo mi mogli da ponudimo", objasnio je za "Sport" gensek Stefanović. On je demantovao pregovore sa Lukovićem čija je plata astronomska i na koga Spaleti računa.\nU srpskom fudbalu, tačnije domaćoj ligi nema igrača koji zadovoljava kriterijume.\n"Da ga ima, znali bismo", rekao je prošle nedelje Prosinečki koji preko posrednika traga u Španiji.\nJedna od varijanti bi bio i Mikić, ako ostane, ali su šanse male, on čeka odluku Rostova, tačnije novog trenera "Kozaka" Miodraga Božovića.\nJasno je da Krneta nije dovoljno iskusan, mada je već pokazao da stasava u dobrog igrača, da je vrlo opasno sa limitiranim izborom na centralnom beku ući u sezonu, ali Zvezda ne želi da pogreši u cajntnotu...\nRasplet po ovom pitanju bi trebalo da usledi u narednih desetak dana, tačnije do polaska na drugu fazu priprema, na Zlatibor, 4. jula.


Đerlek: U Novi Pazar stiže 500 doza Fajzerovih vakcina – Sandzaklive.rs\n”Zadovoljan sam i više nego što sam očekivao. U celoj Srbiji mi smo bili prepoznatljivi po malom odzivu. Uspeli smo za poslednjih sedam dana da povećamo broj vakcinisanih i mislim da ćemo dostići cifru negde na 7 600 vakcinisanih i 12750 datih doza”, izjavio je, prilikom obilaska vakcinalnog punkta u selu Šaronje, državni sekretar u Ministarstvu zdravlja dr Mirsad Đerlek.\nPozivajući Novopazarce da se vakcinišu u što većem broju, Đerlek je rekao da vakcina ima dovoljno za sve i najavio da u ponedeljak u Novi Pazar stiže novih 500 doza Fajzerovih vakcina.\n”Treba da ubrzamo imunizaciju, jer je to jedini način da smanjimo priliv pacijenata koji je iz dana u dan sve veći”, kazao je Đerlek.\nOcenivši da su vakcinalni punktovi u prigradskim naseljima odličan potez, Đerlek je zrazio nadu da se neće ponoviti prošlogodišnji scenario, ukoliko se građani budu pridržavali mera.\nĐerlek je kazao da su za deset mesta danas povećani bolnički kapaciteti, te da će insistirati da se prošire kapaciteti za još 35 mesta jer se, kako je najavio, očekuje još veći priliv pacijenata.\n”Učinićemo sve da smanjimo i zaustavimo transmisiju virusa u ovom delu Republike Srbije i nadam se da ćemo odoleti i ovom talasu”, naglasio je Đerlek. (rtv)\nCovid19 Vakcina Mirsad Đerlek Novi Pazar


RTCG - Radio Televizija Crne Gore - Nacionalni javni servis :: Društvo :: U centru Nikšića uskoro video nadzor\nNUHODŽIĆ NAJAVIO 13. 06. 2018. 16:35 >> 16:43 0\nMinistar unutrašnjih poslova Mevludin Nuhodžić najavio je nastavak ulaganja u policijsku opremu i usavršavanja, kako bi policija bila još efikasnija i time značajno unaprijedila bezbjednost građana.\n"Ministarstvo unutrašnjih poslova je opredijeljeno da dodatno radi na boljoj opremljenosti policije i stručnom usavršavanju policijskih službenika, jer time značajno unapređujemo bezbjednost građana. Poboljšanje uslova rada policije doprinosi većoj sigurnosti svih nas", rekao je ministar Nuhodžič u Nikšiću, gdje je sa v.d. direktora Uprave policije Veskom Damjanovićem obišao Centar bezbjednosti i upoznao se sa stanjem na terenu u ovoj crnogorskoj opštini.\nMinistar je saopštio da je Centar bezbjednosti Nikšić ostvario značajne rezultate, ističući da je na teritoriji ove opštine u prethodnoj godini procenat rasvijetljenosti krivičnih djela iznosio 72,4 odsto, kao i da su dosadašnji rezultati za ovu godinu ohrabrujući.\nTokom sastanka sa načelnikom Centra bezbjednosti Miloradom Žižićem, bilo je riječi i o unapređenju rada policije, poboljšanju materijalnog statusa zaposlenih, jačanju kadrovskih i tehničkih kapaciteta, ali i o tome koje aktivnosti dodatno treba preduzeti na planu očuvanja javnog reda i mira i borbe protiv kriminala.\nNa sastanku ministra unutrašnjih poslova i v.d. direktora Uprave policije sa predsjednikom Opštine Nikšić Veselinom Grbovićem zaključeno je da je odlična saradnja Opštine i Policije potvrđena i u okviru projekta postavljanja video nadzora na javnim površinama, sa ciljem poboljšanja prevencije, ali i otkrivanja krivičnih djela i prekršaja.\nMinistar se zahvalio predsjedniku Opštine na odluci lokalne vlasti da ustupi građevinsko zemljište i oslobodi naknade za komunalno opremanje objekat predviđen za rješavanje stambenog pitanja zaposlenih u MUP-u, Policiji i Agenciji za nacionalnu bezbjednost.\nBoravak u Nikšiću ministar Nuhodžić je iskoristio i da posjeti dnevni centar za djecu i porodicu Defendologija, koji je jedini centar u Crnoj Gori koji se bavi djecom koja žive i rade na ulici, odnosno djecom koja se bave ili su u riziku od prosjačenja, kao i prostorije nevladine organizacije SOS telefon za žene i djecu žrtve nasilja Nikšić.\nNuhodžić je poručio da Ministarstvo unutrašnjih poslova u kontinuitetu sprovodi aktivnosti kako bi ohrabrilo žene da prijave nasilnike, kao i da je za uspješnu borbu protiv ovog krivičnog djela neophodna saradnja svih subjekata društva.\n„Cilj nam je da zajednički radimo na prevenciji, ali i da se snažno suprotstavimo svim oblicima nasilja, da obavljamo preventivne akcije i procesuiramo počinioce ovog krivičnog djela“, zaključio je ministar Nuhodžić.\nMevludin Nuhodžić Vesko Damjanović


"Milioneri" još bogatiji ako izbace Portugalce - Sportskacentrala.com\n"Milioneri" još bogatiji ako izbace Portugalce07.03.2017 20:25hBorusija je poražena u prvoj utakmici osmine finala Lige šampiona od Benfike u Lisabonu rezultatom 1:0.\nEkipa iz Dortmunda propustila je mnogo prilika, a najbolji strelac, Pjer Emerik Obamejang, čak i jedanaesterac.\nSigurno je da ''milionere'' očekuje težak posao sutra, ali se uprava potrudila da dodatno motiviše fudbalere kako bi se plasirali u četvrtfinale.\nNemački mediji prenose da su čelnici Borusije spremili nagradu za svakog od 18-torice fudbalera koji budu u protokolu, ukoliko nemački vicešampion eliminiše Portugalce. Radi se o sumi od 100.000 evra za svakog igrača, što iznosi milion i 800 hiljada evra za plasman među osam najboljih klubova Evrope. Iako su u pitanju ''milioneri'', široko, nema šta.


Početak/Društvo/Marina Adamović: Umesto za koncert Angeline, 15.000 evra uplatiti za lečenje bolesnog dečaka\nNišlijka Marina Adamović koja se već godinama bavi humanitarnim radom predala je danas dopis opštini Medijana i zatražila da 15.000 evra planiranih za koncert pevačice Andjele Vujović, zvane Angelina, preusmeri za lečenje teško bolesnog jedanaestogodišnjeg Mihajla Stamenkova.\nOna je prethodnih dana pokrenula i onlajn peticiju sa istim zahtevom.\n„Mislim da je logičnije da se taj novac preusmeri za lečenje dece, nego za koncert za doček Srpske nove godine, još u vreme povećanog broja obolelih od kovida“, kazala je Adamović novinarima.\nPrema njenim rečima, dečak za čije lečenje traži novac nalazi u veoma je teškom položaju i njegova porodica u narednih godinu dana mora da sakupi 400.000 evra.\nPredsednik niške opštine Medijana Nebojša Kocić izjavio je da je „preusmeravanje“ sredstava za lečenje dečaka „pravno nemoguće“.\n„Mi imamo budžetsku liniju koja se zove očuvanje tradicije u okviru koje su brojne manifestacije. Nemoguće je preusmeravati sredstva sa te linije kako ko hoće. Sa druge strane imamo sijaset manifestacija kojima pomažemo deci„, istakao je Kocić.\nOn je kazao da će o trošku opštine uskoro na Zlatibor otići četrdesetoro dece iz hraniteljskih porodica i podsetio da opština izdvaja i za pomoć parovima za vantelesnu oplodnju, za rođenje trećeg deteta i za prvorođeno dete.\nPrema tenderskoj dokumentaciji, koncert mlade pevačice čije je umetničko ime Angelina trajaće u parku Svetog Save od 21.30 do ponoći.\ndocek GO Medijana Marina Adamović Park Svetog Save Pravoslavna Nova godina Srpska Nova godina\n11. januara 2022. u 15:41\nUbite se opštinari, sa ovakvim izjavama i odlukama.


Porsche 911 964 nestvarno dobro izgleda - AUTOMOBILI\n23/04/2021 7:45:33 PM\nNASLOVNA / TUNING / Porsche 911 964 nestvarno dobro izgleda\nZa ovaj model je zaslužan Scott Blatner, automobilski entuzijasta koji je pre nešto više od dve godine zatražio od kompanije Singer iz Kalifornije da njegov Porsche 964 modifikuje s ciljem poboljšanja performansi i voznih karakteristika.\nSinger se za tu priliku udružio s Williams Advanced Engineeringom, a rezultat je, kako u kompaniji kažu, najnapredniji vazduhom hlađeni Porsche 911. Zvanično ime projekta je DLS (Dynamics and Lightweight Study), a kao što samo ime govori naglasak je stavljen na što bolje performanse i reduciranje ukupne mase.\nIspod poklopca se nalazi 4,0 litarski atmosferski motor snage čak 500 KS. Kada tome dodate činjenicu da su prilikom izrade korišćeni materijali poput ugljeničnih vlakana, magnezijuma i titanijuma pa ukupna masa iznosi tek 990 kg, jasno je za šta je sve ovaj model sposoban.\nUz izmene na oslanjanju, tu su i BBS magnezijumske felne od 18 cola uparene s Michelin Pilot Sport Cup 2 gumama. Da, menjač je ručni s potpisom kompanije Hewland, a vlasnik bira postavke.\nA da stvar bude bolja, ovo je samo jedan od planiranih 75 primeraka. Naime, nakon realizacije prvog projekta, kompanije su shvatile da postoji potražnja i nastavljaju s restauracijama i doradama ovog modela.\nOvaj projekat nosi cenu od 1,8 miliona dolara! To je više od 14 potpuno novih Porschea 911 992. Posetioci salona u Ženevi će imati priliku da vide ovaj prilično redak i papreno skup model na štandu Michelina u Ženevi.\nPrethodno NOVI TROŠAK od 5.500 dinara, a evo ko je u strahu da će svoje vozilo moći SAMO DA PARKIRA\nSledeće Uz aprilsku platu svakom radniku Porschea i nagrada od?


Radovi na rekonstrukciji "Sava centra" su u toku. Na red je došla zamena dotrajale saklene fasade novom, energetski efikasnijom. "Sava centar" je jedan od simbola Beograda i životno delo arhitekte Stojana Maksimovića. Ponovo će zasijati starim sjajem do kraja 2023. godine, posle investicije kompanije...\nOko 650.000 kuća i stanova ili oko dva miliona ljudi u Srbiji greju toplane. Direktor Poslovnog udruženja Toplane Srbije Dejan Stojanović kaže za RTS da se nada da će radijatori biti topli i da neće biti nikakvih problema sa...


Solidan učinak Vrabca u tijesnoj pobjedi Partizana – Sport Centar Solidan učinak Vrabca u tijesnoj pobjedi Partizana – Sport Centar\nUtakmica je bila veoma zanimljiva, a oba tima su se često smjenjivala u vodstvu. Partizan je prvu dionicu dobio sa 23:20, a drugih deset minuta bilo je 24:24, te su domaći otišli sa tri koša prednosti na pauzu.\nU posljednjih deset minuta domaći su ušli sa četiri koša prednosti jer su i treći period riješili u svoju korist rezultatom 18:17. Partizan je imao vodstvo i u posljednjoj dionici, no pred samo kraj Zadar pravi seriju od 0:9, te prelaze u vodstvo. Uprkos velikoj nervozi košarkaši Partizana su se uspjeli pribrati i sa mirnom završnicom slaviti važnu pobjedu.\nVrabac je odigrao zapaženu ulogu u domaćem timu, a postigao je 11 koševa te upisao četiri asistencije. Birčević je sa 26 koševa bio najefikasniji u pobjedničkom timu. Uprkos izvrsnih 27 koševa Baraća, košarkaši Zadra su pretrpjeli poraz.


Uručenjem nagrada za najbolje radove završena Međunarodna naučna konferencija CSA\nGodišnja naučna konferencija Crnogorske sportske akademije pod nazivom "Sport, fizičko vaspitanje, fizička aktivnost i zdravlje: savremene perspektive". Ugostila je 127 autora i koautora sa ukupno 60 prijavljenih radova. Inače učesnici su iz 26 zemalja sa četiri kontinenta.\nFIEP je održao svoj 16-ti kongres u okviru programa konferencije CSA i na taj način doprinio podizanju kvaliteta iste.\nJedan od ključnih ciljeva Crnogorske sportske akademije je promocija mladih istraživača i žena istraživača i afirmacija podsticaja najsavremenijim istraživanjima. Predsjednik konferencije prof. dr Duško Bjelica je nagradu za mlade istraživače uručio Barbari Gilić sa Kineziološkog Fakulteta, Univerziteta u Splitu. Nagradu za najbolji rad u konkurenciji žena istraživača je dobila Dana Masarykova sa Pedagoškog fakulteta, Univerziteta u Trnavi.\nDodjelom nagrada okončan je rad konferencije CSA a sažetci svih prezentovanih i prihvaćenih radova bice objavljeni u posebnom izdanju - saplementu časopisa MJSSM koji se nalazi u WOS-u u bazi ESCI liste naučnih časopisa.\nPoseban pečat uspješnom okončanju ovog međunarodnog naučnog skupa učinili su Fakultet za sport i fizicko vaspitanje Univerziteta Crne Gore, Evropski koledž sportskih nauka i Crnogorski olimpijski komitet.\nNaši domaćini iskazali su želju da se na 19-toj konferenciji 2022. godine okupimo u Cavtatu u hotelu Croatia.\nBroj posjeta : 447


TotalCar.rs » VW raste, Toyota pada, Fiat na dnu\nVW raste, Toyota pada, Fiat na dnu\nFiat, novo, Toyota, Volkswagen\n0 komentara 6022 pregleda\nProdaja novih ličnih vozila u Evropskoj uniji u januaru je na godišnjem nivou umanjena za 1,4 posto, saopštilo je u sredu udruženje te industrije ACEA. Tako je u prvom ovogodišnjem mesecu u Evropskoj uniji registrovano ukupno 1.041.650 novih automobila, saopštilo je udruženje.\nPritom su najveća evropska tržišta beležila različitu izvedbu, pa je tako u Nemačkoj prodaja porasla za 16,5 posto. Uvećana je i u Francuskoj, za znatno skromnijih 8,2 posto.\nŠpanija je pak zabeležila nagli pad prodaje, za 23,5 posto, kao i Italija, za 20,7 posto. Dvocifrenu stopu pada prodaje ACEA beleži i za Veliku Britaniju, u visini 11,5 posto.\nIskazano u apsolutnim brojkama, najviše je novih automobila u januaru registrirano u Nemačkoj, 211.056. Na drugom je mestu Francuska sa 185.521 registrovanim novim automobilom, a na trećem Italija sa 164.356 novih registracija.\nMeđu pojedinim proizvođačima najveći je rast prodaje zabeležio najveći evropski proizvođač automobila, nemački Volkswagen, u visini 5,9 posto, dok je japanska Toyota, najveći svetski proizvođač automobila, izvestila o padu prodaje za 11,1 posto.\nFrancuski Renault u januaru je zabeležio pad prodaje za 5,2 posto, pri čemu je pad u segmentu Renaultovih brandova iznosio 9,3 posto, dok je niskobudžetna Dacia ostvarila rast prodaje za 17,8 posto.\nNajsnažniji je pad zabeležila grupacija Fiat, za čak 20,2 posto.\nEvropski proizvođači pojačano se okreću Aziji i latinskoj Americi u potrazi za novim tržištima rasta kako bi prevladali stagnaciju potražnje kod kuće, s obzirom na pojačanu suzdržanost potrošača nakon ukidanja vladinih programa podsticaja.\nKIA u novoj reklami objašnjava kako se prave bebe\nSubaru Levorg i novi Outback stižu u Evropu\nSeat sprema novi Leon\nStiže radikalno drugačiji Passat?\nGoogle autonomni automobil\nRenderi: Audi HMV koncept ili kako će izgledati kamioni u budućnosti


Politika - datum: 2017-06-12 ODLUKA POLITIČKE ORGANIZACIJE ZAVJETNICI Pristupili Srpskoj koaliciji\nIz političke organizacije Zavjetnici, jedna od najmlađih stranaka u Crnoj Gori, saopštili su juče da u potpunosti podržavaju ideju o formiranju Srpske koalicije.\n– Nakon pregovora sa predstavnicima Srpske liste i Srpske stranke, donijeli smo odluku da pristupimo tom savezu kao ravnopravan konstituent. Uvjereni smo da ćemo dati značajan doprinos borbi Srpske koalicije za ostvarivanje kolektivnih prava za naš narod, koja su već ostvarili svi drugi narodi u Crnoj Gori – navodi se u saopštenju.\nZavjetnici testamenta Svetog Petra Cetinjskog u okviru Srpske koalicije insistiraće na što čvršćoj saradnji tog saveza sa Ruskom Federacijom i političkim subjektima iz te zemlje.\n– Mi u programu imamo jasno zalaganje za vojni i ekonomski savez sa Rusijom. Probaćemo da u širokoj koaliciji ostvarimo što više načela iz našeg programa, ali ćemo poštovati i razlike koje imamo sa bilo kojom članicom Srpske koalicije – piše u saopštenju.\nIstiču da su Zavjetnici formirani iz redova većine članstva Srpske radikalne stranke, odnosno Stranke srpskih radikala u Crnoj Gori, „nakon što su naše pojedine kolege otišle na režirane proteste Demokratskog fronta”.\n– Kao što smo i predvidjeli, ti protesti su se pokazali kao klasični promašaj jer su tada organizovani zbog lošeg ekonomskog stanja, a ovih dana, kada je Crna Gora ušla u NATO, niko se živ nije čuo iz te organizacije. Zato ulazimo u Srpsku koaliciju da se borimo za naciju, vjeru i ekonomski napredak Srba na ovim prostorima – poručuju Zavjetnici.\nSaopštili su da je jedini njihov preduslov bio da član Srpske koalicije nikada ne može postati Nova srpska demokratija, što su prihvatili politički partneri sa kojima su razgovarali.


Kremlj: Pad ekonomije 2021. neće biti jak kao 2020. - Sputnjik Srbija\n01:29 24 Januar 2021\nKremlj: Pad ekonomije 2021. neće biti jak kao 2020.\n10:43 08.12.2020 Preuzmite kraći link\nKremlj očekuje da ekonomski pad 2021. godine za Rusiju neće biti tako jak kao ove, izjavio je portparol ruskog predsednika Dmitrij Peskov.\n„Trenutni nivo duga i same rezerve samo su jedan od faktora koji obezbeđuju makroekonomsku stabilnost. Prognoze naše vlade su različite. Naravno, mi, nažalost, nećemo moći da se oslobodimo negativnog uticaja globalne krize, ali sve u svemu, postoje očekivanja da sledeće godine pad neće biti kao ove“, rekao je Peskov.\nOn je istakao da je Rusija „uspela da ga minimizira i zapravo smo prošli sa najmanjim negativnim efektom u poređenju sa nizom drugih zemalja“.\nAgencija Nacionalni kreditni rejtinzi objavila je ranije analitički komentar u kome se navodi da bi prelazak Rusije na strategiju smanjenja budžetskog deficita 2021. godine mogao dovesti do odlaganja oporavka nacionalne ekonomije.


Vakcinisanima dodatna pomoć države - 381 vesti\nBy RedakcijaPosted on May 5, 2021 May 5, 2021\nVlada Republike Srbije, na inicijativu predsednika Srbije Aleksandra Vučića, priprema odluku o finansijskoj podršci građanima koji su se vakcinisali protiv zarazne bolesti COVID-19.\nNa predlogu tog rešenja već rade Ministarstvo finansija i Ministarstvo zdravlja, a građani će u u narednim danima biti informisani o tome na koji način će se za tu pomoć prijavljivati.\nSvi građani Srbije koji prime makar i prvu dozu vakcine u Republici Srbiji do 31. maja imaće pravo na finansijsku pomoć države u iznosu od 3.000 dinara.\nRok za prijavu će biti 15. jun, dok će pravo prijave imati svi građani Srbije stariji od 16 godina.\nZa ostvarivanje prava na finansijsku pomoć nije bitno koju vakcinu su građani primili od četiri dostupne u našoj zemlji, a to su vakcine proizvođača Sinofarm, Fajzer, Astra Zeneka i Sputnjik V.\nVlada Republike Srbije još jednom apeluje na sve građane da se vakcinišu protiv zarazne bolesti COVID-19, prvenstveno zarad zaštite sopstvenog zdravlja i zdravlja svojih najmilijih.\nVakcinacija je jedini put do povratka životu kakav pamtimo pre 2020. godine i pandemije koronavirusa.\nTag: COVID-19 pomoć države vakcina vakcinisani\nPrevious post: Evropa zaostaje za SAD, političke posledice moguće\nNext post: O kriptovalutama, iz prve ruke


Preduzetnici i privrednici najavili protest za subotu, traže otpis poreza i doprinosa – SLOBODNA VOJVODINA\nUdruženje “Zaštitnik preduzetnika i privrednika” najavilo je da će u subotu, 6. februara od 11:59 časova, protestovati ispred Skupštine Srbije sa zahtevom da se otpišu porezi i doprinosi na zarade zaposlenih koji su zbog pandemije prošle godine odloženi i prva rata dospeva 10. februara.\n“Tražimo da država otpiše odložene poreze i doprinose i direktnim davanjima kroz sektorsku podršku pomogne firmama čiji je prihod pao 90 odsto“, rekla je za Betu zastupnica tog Udruženja Milena Amon.\nAmon je rekla da Udruženje traži i da se minimalne zarade oporezuju samo sa deset odsto, a da razliku do punog poreza poslodavac isplaćuje radnicima kroz povećanu zaradu, tako da bi “minimalac” bio 45.000 dinara, umesto sadašnjih oko 32.000 dinara.\nMeđu zahtevima su i da se ukinu visoke nadoknade za isticanje firme i eko taksa.\n“U zemlji u kojoj se minimalci oporezuju čak 60 odsto, pitanje je kome ovakvo stanje ide u prilog, i zbog čega ne dolazi do prekopotrebnih reformi koje bi srpsku ekonomiju podigle na noge već se isključivo promovišu i subvencionišu strane investicije“, rekli su u Udruženju.\nMere donete usled epidemije kovid-19 su, kako su rekli, “domaću privredu, ionako poljuljanu visokim nametima, bacile na kolena, jer je odgovor Vlade Srbije na štetu koju su mere pričinile privatnom sektoru bio u najmanju ruku neadekvatan”.\nIstiču da je na desetine hiljada građana u potpunosti ostalo bez prihoda, ali računi i državna potraživanja nisu prestala da pristižu.\nUpitali su “zbog čega i kojim pravom Vlada Srbije koju plaćamo našim novcem ne odgovara na pozive da se zajednički i uz pomoć stručnjaka nađe prihvatljivo rešenje”.


Evropska komisija predložila je da EU sa devet milijadi evra podrži ekonomsku konvergenciju Zapadnog Balkana sa EU kroz investicije i podršku konkurentnosti i inkluzivnom rastu, održivoj povezanosti, prelasku na zeleni rast i digitalizaciju.\nPredstavljajući Plan, komesar za proširenje EU Oliver Varheji je rekao da je to put za uspešnu reginalnu ekonomsku integraciju kako bi se pomoglo ubrzavanje konvergencije sa EU i smanjio jaz u razvoju u odnosu na EU.\n“Taj plan će pomoći da se Zapadni Balkan transformiše u jedan od najatraktivnijih regiona za investicije u svetu. Sprovođenje, naravno, treba da ide ruku pod ruku sa reformama”, rekao je Varheji.\nU dokumentu se navodi da se region, pored ostalog, suočava sa izazovima slabe konkurentnosti, visoke nezaposlenosti i značajanog “odliva mozgova”, i dodaje da je Komisija zato predložila da najveći deo podrške iz Plana bude usmeren u ključne produktivne investicije i održivu infrastrukturu na Zapadnom Balkanu.\n“Zapadni Balkan će morati da nastavi sa sprovođenjem Agende za održivi razvoj 2030, Pariskog klimatskog sporazuma i međunarodno dogovorenih ciljeva o biodiverziteu”, navodi se u dokumentu Evropske komisije.\nUkazano je i da postojeće platforme EU pružaju mogućnosti za dobrobiti i za EU i za region i obezbeđuju jednake uslove za rad na novim održivim tehnologijama.\nSa ciljem da podrži dostizanje ciljeva iz Ekonomskog i investicionog plana i obezbedi održivost investicija u regionu, Komisija će uskoro predložiti Agendu za Zapadni Balkan o inovacijama, istraživanju, obrazovanju, kulturi, mladima u sportu Inovacionu agendu za Zapadni Balkan.\n“To uključuje sprovođenje reformi u oblasti vladavine prava i strukturnih ekonomskih reformi, posebno onih iz Programa ekonomskih reformi koje će maksimalno povećati efekte ovog investicionog paketa”, navodi se u dokumentu.\n“Poštovanje vladavine prava je neophodno i radi zaštite EU fondova i kako bi se obezbedilo da se oni koriste da podrže razvoj Zapadnog Balkana”, navodi se u dokumentu EK.


Beta 4. novembra 2016. 19:05\nNadbiskup beogradski Stanislav Hočevar najavio je danas da će pozvati na dijalog Sveti arhijerejski sinod Srpske pravoslavne crkve jer kako je naveo, „samo to priliči članovima Hristove Crkve“.\nReagujući na kritike iz SPC povodom navodnog poredjenja vladike Nikolaja Velimirovića i Alojzija Stepinca, beogradski nadbiskup je u saopštenju naveo da „nije želeo u bilo čemu uporedjivati istorijske ličnosti ili njihovu svetost“.\n„Niko od vernika, a najmanje ja, nije to želeo. Ipak, pitamo se zbog čega vernici Katoličke Crkve u Srbiji moraju da podnose teret nerešenih problema čiji su epicentri izvan Srbije“, naveo je Hočevar.\nOn je ocenio da je aktuelizovano pitanje „da li važe ista merila u tumačenju istorije i isti pristupi prilikom proučavanja nekog kandidata za svetost“.\n„To su najlegitimnija pitanja, utoliko više jer ih postavlja manjinska zajednica. Sada je naša manjinska zajednica svesna reakcija, ali ne zaboravimo da u našem vremenu svuda postoji i manjina i većina, toliko više u ovim ozbiljnim vremenima i sa još ozbiljnijim teološkim i pastirskim pitanjima“, naveo je Hočevar.\nSinod Srpske pravoslavne crkve kritikovao je ranije beogradskog nadbiskupa Stanislava Hočevara zbog izjava o vladici Nikolaju Velimiroviću koga je, kako navode, uporedio sa zagrebačkim nadbiskupom i kardinalom Alojzijem Stepincem.\nU saopštenju objavljenom na sajtu SPC navedeno je da je Hočevar sebi dao slobodu da, „po njemu poznatim merilima, dovede u pitanje svetost Novog Zlatousta, čak poredeći ga sa kardinalom Stepincem ili proglašavajući ga za srpski ekvivalent Stepincu“.\nHočevar je za dnevni list „Politika“ 28. oktobra, govoreći o poseti poglavara Rimokatoličke crkve, pape Franje Srbiji, rekao da mu se poseta pape čini sve izvesnijom, ali da se ipak to i dalje uslovljava raščišćavanjem dogadjaja iz Drugog svetskog rata koji su se odigrali na teritoriji NDH i za koje katolici u Srbiji nemaju nikakvu odgovornost.


Vesti iz BCBP, BCBP ostaje na listi najboljih istraživačkih centara na svetu u 3 kategorije\nVaša lokacija / Beogradski centar za bezbednosnu politiku / Aktivnosti / Vesti iz BCBP / BCBP ostaje na listi najboljih istraživačkih ... /\nVeć osmu godinu za redom Beogradski centar za bezbednosnu politiku (BCBP) nalazi se u društvu najcenjenijih istraživačkih centara na svetu u oblastima bezbednosti, odbrane, spoljne politike i međunarodnih odnosa.\nUniverzitet u Pensilvaniji (SAD) tradicionalno objavljuje Global Go To Think Tank Index Report - najsveobuhvatniju godišnju rang listu vodećih istraživačkih centara (tink-tenkova) iz celog sveta.\nU 2019. godini BCBP je rangiran kao:\n56. na svetu u istraživačkoj oblasti Odbrana i nacionalna bezbednost, i\n60. na svetu u istraživačkoj oblasti Spoljna politika i međunarodni odnosi.\nGlobal Go To Think Tank Index je odgovor Univerzitetu u Pensilvaniji (Program za istraživačke centre i civilno društvo) na veliki broj zahteva donosilaca odluka, donatora i novinara da se naprave liste najeminentnijih nacionalnih, regionalnih i internacionalnih istraživačkih centara. U procesu nominovanja i ocenjivanja pored tink tenkova učestvovao je veliki broj predstavnika univerziteta, instituta, vladinih, nevladinih, međunarodnih i donatorskih organizacija, kao i nezavisnih eksperata i novinara. Organizacije su rangirane u 50 kategorija, prema regionu kome pripadaju, oblastima koje istražuju i posebnim rezultatima koje su ostvarile.\nPovezane teme:BCBP na globalnoj listi, Najbolje iz BCBP


AUSTRIJSKI STUDENTI U POSETI SRPSKOM AGRARU - VOJVOĐANSKE\nLala 3. juna 2019. 0 comment\nSaradnja MK Group i univerziteta u Beču\nBečej, 3. jun 2019 – Tradicionalna poseta studenata austrijskog Univerziteta za prirodne resurse i bionauke (Universität für Bodenkultur Wien, BOKU), predstavlja još jedan primer negovanja dobrih odnosa i razmene iskustava MK Group i kancelarije austrijskog ministarstva održivosti i turizma i atašea za poljoprivredu. Ove godine, akademci sa ovog bečkog univerziteta imali su priliku da obiđu polja ratarskih kultura šećerne repe, kukuruza, graška, kao i stočne farme kompanije PIK Bečej, i steknu uvid u ekspertizu, znanje i profesionalnost jedne od vodećih poljoprivrednih kompanija u Srbiji. Tokom posete, akademci su se upoznali i sa radom pogona za preradu povrća i hladnjače fabrike Flora, a i obišli čuveni dvorac Fantast.\n„Drago nam je da smo baš ovde u PIK Bečeju, koji ove godine obeležava 60 godina postojanja, ugostili predstavnike prestižnog austrijskog univerziteta i imali priliku da ovim mladim ljudima pokažemo deo standarda i tehnologije koje svakodnevno primenjujemo u poljoprivrednoj proizvodnji. MK Group, u sklopu kog posluje PIK Bečej, zajedno sa svojim kooperantima obrađuje 265,000 hektara zemljišta. Naše članice zajedno izvoze više od 500.000 tona svih žitarica i uljarica i ujedno, čine najvećeg izvoznika ovih sirovina tokom 2018. u Srbiji, a samo u proteklih pet godina u Agrarnu diviziju investirano je 85 miliona evra. Sa druge strane, razmena znanja sa mladim kolegama i omogućavanje studentima da steknu praktična iskustva u proizvodnji, za nas, najznačajnijih poljoprivrednih kultura, jeste cilj ovakve uspešne saradnje koju godinama realizujemo. Drago nam što austrijski univerziteti prepozanju znanje koje kompanija MK Group primenjuje na svojim imanjima“, istakao je Strahinja Marjanović, direktor Agrarne divizije u okviru MK Group.\n„Saradnja sa MK Group i PIK Bečej traje već dugi niz godina. PIK Bečej jedna je od vodećih kompanija u Srbiji koja ima visoke standarde u proizvodnji. Iz tog razloga održavamo redovne kontakte i dobar poslovni odnos što potvrđuju i prethodno organizovane posete visokih delegacija – parlamentaraca, naučnika, vlasnika farmi i studenata. Drago nam je što, zahvaljujući saradnji MK Group i njene kompanije članice PIK Bečej i univerziteta postoji mogućnost da se učenici upoznaju sa jednim od vodećih poljoprivrednih proizvodnih objekata u Srbiji“, izjavio je dr Kristijan Bravenc (Dr. Christian Brawenz), austrijski ataše za poljoprivredu.\nRatarske kulture koju su studenti austrijskog univerziteta danas obišli predstavljaju samo deo useva Agrarne divizije MK Group, koja samostalno obrađuje više od 15 različitih useva. Od ukupne površine koju obrađuje MK Group 40% je pod sistemima za navodnjavanje, što je značajno iznad proseka u Srbiji.\nMK Group kontinuirano sarađuje sa brojnim visokoobrazovanim institucijama u Srbiji, Evropi i svetu omogućujući studentima na taj način uvid u uspešan model poslovanja i sticanje praktičnog znanja u oblasti u kojoj se školuju a koje su ujedno i ključne oblasti poslovanja ovog poslovnog sistema.\nUniverzitet za prirodne resurse i bionauke jedan je od najprestižnijih austrijskih univerziteta koji datira još iz 1872. godine. Pokriva sve oblasti studija usmerene na održivu upotrebu prirodnih resursa – poljoprivrede, šumarstva, biohemije, upravljanja vodama i pejzažne arhitekture. Univerzitet je 2012. rangiran među 100 najboljih univerziteta iz oblasti poljoprivrede i šumarstva.\nPosted in MOJ ATARTagged Saradnja MK Group i univerziteta u Beču


Шта се дешава са Демократском странком? - Нови Стандард\n03.12.2019. 11:03 03.12.2019.\nOno što se dogodilo za vikend, kažu politikolozi, samo je kulminacija onoga što se događalo tokom prethodnih nekoliko meseci\n„Prvi razlog za jednu vrstu razdora među njima je bilo članstvo u Savezu za Srbiju, drugi je bio proglašenje bojkota. Iako, kad bismo pogledali rezultate glasanja Glavnog odbora koji je, u stvari, donosio odluku pre svega o bojkotu izbora, deluje da razdor ne postoji. Velika većina GO DS-a jeste bila za bojkot i oni su proglasili bojkot, ali je deo funkcionera očigledno prethodnih nekoliko meseci pokušavao da zastupa neke drugačije stavove“, ocenjuje politikolog Boban Stojanović.\n„Izvesno je da je čvrst stav Lutovca i rukovodstva za bojkot, ali izvesno i jedan deo ljudi, a među njima i omladina, veruje da se može drugi put izabrati – da li da se ide na izbore ili da se sačeka i da prostora da se promeni odluka – treba još vremena da zaključimo“, kaže Bojan Klačar, izvršni direktor CESID-a.\n„Jedan deo funkcionera DS-a, tu pre svega mislim na aktuelne ili bivše poslanike, poput Nataše Vučković, Šutanovca, Milojičića, Balše, Vesne Marjanović itd. Očigledno da su oni ti koji se protive određenim odlukama DS-a i sada, možda se upravo treba zapitati da li je to bilo planirano i da li se baš čekao na primer izbor Demokratske omladine koja je očigledno na njihovoj strani, pa da se sada npr. podigne taj neki unutrašnji glas koji se protivi odlukama DS-a.\nI sada negde kada razmišljam – možda te dve činjenice i mogu da se povežu i da u stvari taj deo poslanika koji je očigledno protiv bojkota, a dobrim delom i protiv članstva u Savezu za Srbiju, pokušava da se nametne i da pokaže kroz omladinu stranke da ima podršku u stranci“, smatra Stojanović.\nKakav je odnos prema drugim članicama Saveza za Srbiju? Jedno od obrazloženja onih koji su napustili sednicu Glavnog odbora u subotu bilo je i pitanje pozicije DS-a u tom savezu. Milojičić je čak naveo da jaka Demokratska stranka ne odgovara vladajućoj SNS, ali ni Draganu Đilasu i optužio je Savez za Srbiju da je, zbog Dveri, antievropski orijentisan i ocenio da ga zato treba napustiti.\n„DS ne samo da ima problem sa rejtingom, ona ima problem sa sopstvenom pozicijom u Savezu za Srbiju, jer se radi o stranci koja u javnosti ima vrlo izražen imidž, ali u samom Savezu sa Srbiju DS nije najsnažniji konstituent. Najsnažniji faktor jeste Đilas, ali ako pogledamo medijsku vidljivost i pitanje odlučivanja, čini se da su u samom Savezu za Srbiju snažnije i Dveri i Narodna stranka Vuka Jeremića“, kaže Klačar.\nVladimir Pejić, direktor agencije za istraživanje javnog mnjenja „Faktor plus“, kaže da situaciju ne treba posmatrati pojednostavljeno i da to nije „banalan sukob“ dve strane.\n„Činjenica je da je razlika u konceptu i ulozi DS-a u političkom životu Srbije, šta prihvataju, odnosno šta ne prihvataju. Imamo tu odmah i kontraoptužbe jedni da optuže druge da njima upravlja Dragan Đilas, ovi drugi optužuju da njima upravlja Vučić, čini se da se sada puca iz teškog naoružanja i da dok ne dođe do potpunog raspleta i pobede jedne od tih strana – to se smiriti neće“, smatra Pejić.\n„Da li postoji neki spoljni faktor koji utiče na to, jedna struja kaže da Vučić ruši DS, druga da Đilas ruši. Ja iskreno ne verujem ni da je jedno, ni drugo, već određeni ljudi pokušavaju, koji se očigledno ne slažu sa odlukama DS-a, sada da predstave to u javnosti kao da je DS podeljena. A opet se vraćamo na to, deluje da nije, deluje da makar trenutno Lutovac ima podršku i GO i svih ostalih struktura osim, sada vidimo Demokratske omladine, koja je izabrana pre samo sedam dana“, kaže Stojanović.\nU međuvremenu, pre desetak dana u Beogradu je potpisana Deklaracija za evropsku Srbiju. Skupu koji je inicirala organizacija „Srbija 21“ prisustvovali su, osim članovna nekih nevladinih organiizacija poput Fonda za otvorenog društvo i Cesida, i neki članovi Tadićeve i stranke Sergeja Trifunovića, ali i ljudi kiji su godinama simbol Demokratske stranke kao što su Gordana Čomić i Nataša Vučković. Kako tumačiti njihovo prisustvo?\n„Ja sam siguran da je na tu konferenciju pozvan Lutovac, da bi on otišao i kao predsednik DS-a i to potpisao; međutim, deluje mi da on nije pozvan. Nisam siguran, ali sumnjam da nije pozvan, i da su ciljano pozvani upravo poslanici koje sam pomenuo kako bi se pokazalo da su oni za evropsku Srbiju, a da su svi ostali negde odustali od tog puta, a iz izjava Lutovca to se nigde nije moglo videti do sada“, ocenjuje Stojanović.\n„To možemo da čitamo kao reakciju jednog dela nezadovoljnih ljudi koji su lojalni i koji hoće da poštuju odluke rukovodstva stranke, ali veruju da jedan deo borbe protiv Aleksandra Vučića može da bude i vraćanje na vrednosti, vraćanje na ideologiju. Mislim da je cela ideja bila da se ponovo otvori tematsko razmišljanje o politici, a ne samo polarizujuće ideje za i protiv, nego okupljanje oko ideje koja je neupitna za sve vladajuće stranke od 2000. do danas“, kaže Bojan Klačar.\n„To je sada pitanje tri lidera; Lutovac, Tadić i Zelenović najavili su ujedinjenje, taj proces sad dugo traje i izgleda kao da postoje neka ograničenja povodom toga. To bih tumačio pre svega kao možda pokušaj SDS-a Borisa Tadića da opet odvuče DS ili iz Saveza za Srbiju ili iz odluke o bojkotu i mislim da je to ključni kamen spoticanja“, kaže Stojanović.\n„Ne bih ja to pojednostavio da je u pitanju sukob Tadić – Đilas, mislim da su tu u pitanju i ljudi i teme“, kaže Vladimir Pejić.\n„DS je toliko devastirana, da ovo ne može da joj nanese neku štetu, na žalost, jer već je u jako velikom problemu. Međutim, DS je potrebna Srbiji, potrebna je proevropska stranka i ona će postojati ili kao do sada ili u nekom savezu ili kao potpuno nova stranka“, smatra Pejić.\n„Moguće je da će doći do neke vrste kompromisa između omladine i Lutovca, pitanje je da li je moguće i dela rukovodstva i dela bivših rukovodstava čiji su odbori raspušteni. Vrlo je nezgodna situacija za sve u DS, jer bojkot ili izbori – vrlo je to blizu i niko neće u otvoren sukob, jer sve može da ih košta i pojedinačno, a i celu stranku“, ocenjuje Klačar.\nAutorka Dragana Ignjić\nDnevne vestiBoban StojanovićBojan KlačarVladimir Pejićdemokratska strankaDragana IgnjićDSZoran Lutovac


UŽIVO VELIKI I VAŽAN DAN ZA SRBIJU I BEOGRAD Mali: Do kraja godine počinje izgradnja 1. linije BG metroa od Železnika do Mirijeva\n22.01.2021. 10:57h 22.01.2021. 15:30h\nBEOGRAD - Ministar finansija Siniša Mali danas u 11 časova potpisao je Memorandum o razumevanju za projekat "Beogradski metro".\n- Sa zadovoljstvom mogu da kažem da ćemo krajem ove godine krenuti u izgradnju prvog depoa na Makiškom polju i prvu stanicu prve linije koja će povezivati Železnik i Mirijevo i koja će imati 21 stanicu. Druga linija povezivaće Mirijevo i Zemun sa 20 stanica, a radimo i na konceptu treće linije koja će povezati što prve dve nisu - rekao je ministar Mali dodajući da je metro višedecenijski san.\n- Niko nije verovao ni u Beograd na vodi, a izgradili smo ga, tako ćemo i metro, a od toga će koristi imati privreda koju ćemo ponovo tako pokrenuti - dodao je Mali zahvalivši se ambasadorki Kine i svima koji su učestvovali u izradi ovog dokumenta.\nZamenik gradonačelnika Beograda Goran Vesić najavio je danas da će prva linija beogradskog metra biti završena 2028. godine. "Kada završimo 2028. metro i proširenje BG voza i spojimo ga sa Pančevom i kada završsimo 50 km za tramvaje, naš osnovni podsistem biće šinski, znači ekološki", rekao je Vesić. Istakao je da grad više neće kupovati autobuse na dizel.\n"Za nekoliko dana biće raspisan tender za kupovinu 100 zglobnih autobusa na prirodni gas. I do 2028. ćemo svake godine kupovati po 100 takvih autobusa i nećemo više imati nijedan autobus na dizel", naveo je Vesić odgovarajući na pitanja novinara u Palati Srbija. Kaže da će automobuski prevoz tada biti samo dopunski podsistem, dok će šinski biti glavni, kao i da se u centru, ali i u delovima predgrađa više neće koristiti autobusi na dizel.\nOn je rekao da za to treba zahvaliti predsedniku Vučiću koji je njemu i ministru Malom još 2013. godine rekao "gradićemo metro". On je dodao i da se zahvaljuje kineskim i francuskim prijateljima Srbije.\nMali je, nakon potpisivanja zajedničkog memoranduma o izgradnji beogradskog metroa između Vlade Srbije, grada Beograda, kineske kompanije "Power C hina" i francuskih kompanija Alstom i Ežis Rejl, rekao da su tim sporazumom definisana prava francuskih i kineskih kompanija koje će raditi na izgradnji metroa. Kaže da će Francuzi raditi na elektromašinskog delu, dok će Kinezi izvoditi građevinske radove.\nBeograđani će dobiti brži i ekološki čistiji prevoz - metro\nBeograđani će sa izgradnjom metroa dobiti kvalitetniji, brži i ekološki čistiji vid prevoza, izjavio je danas ministar građevinarstva, saobraćaja i infrastrukture Tomislav Momirović. "Želimo građanima da ponudim bolju i bržu opciju soabraćaja. Zašto bi neko išao kolima i imao problema sa parkingom ako sutra budemo imali najkvalitetniji metro u regionu. To će biti samo po sebi podsticajno", rekao je Momirović odgovarajući na pitanja novinara u Palati Srbija. Napomenuo je da svakako da ne možemo da rešimo ekološko pitanje u Beograda ako svaki dan imamo toliki broj vozila u gradu, kao i da je metro jedini način da poboljšamo ekološku sitauciju. "Imamo partnere koji imaju puno iskustva u tome i mogu da nam pomognu", naglasio je Momirović. Vrlo brzo ćemo ponuditi Beograđanima mnogo kvalitetniju saobraćajnu komunikaciju, poručio je ministar građevinarstva. Dodaje da će sa metroom biti saobraćajno relaksiran grad i očišćen od izduvnih gasova.\nDodao je da se vode pregovori i sa institucijama koje treba da obezbede finansijski deo za deo projekta koji će raditi Kinezi. "Sada se uklapa u mozaik izgradnje beogradskog metroa", naglasio je Mali.\n"Hvala predsendiku Vučiću na poverenju da se bavimo ovim projektom i da počnemo da ga sprovodimo krajem godine. Ovo je istorijski projekat za sve nas", naglasio je Mali.\nTU VEST ČEKAMO 50 GODINA: Vesić: Usvajanje Plana detaljne regulacije za Makiško polje početak je izgradnje metroa u Beogradu\nMINISTAR MALI PORUČIO: Izgradili smo Beograd na vodi, izgradićemo i metro!\nGORAN VESIĆ: Beograd je prava balkanska metropola, uskoro dobijamo najveći PEŠAČKI TRG površine 32.000 kvadrata KURIR TELEVIZIJA\nVESIĆ POSLE SKUPŠTINE GRADA: Ispoštovaćemo sve uslove, izgradnja metroa neće ugroziti vodoizvorište\nSinisa MaliBeogradski metroGoran VesićMirijevoŽeleznikprva linijametro


Makedonija: Ubistvo 'mudzahedina' pod lupom javnosti | Institute for War and Peace Reporting\nMakedonija: Ubistvo 'mudzahedina' pod lupom javnosti\nVladinu verziju smrtonosnog obracuna sa osumnjicenim islamskim borcima zapadne diplomate ne smatraju dovoljno uverljivom\nFriday, 8 March, 2002\nSkoro citavu nedelju posle ubistva sedmorice "muslimanskih terorista" u sukobu sa policijom u Skoplju, jos uvek vlada konfuzija oko njihovog pravog identiteta. Pri tom, medjunarodni posmatraci otvoreno izrazavaju sumnju u zvanicnu verziju dogadjaja.\nMinistar unutrasnjih poslova Ljube Boskovski izjavio je da su ovi ljudi nastradali jer su otvorili oruzanu vatru , nakon poziva policije da se predaju. Policija ih je identifikovala samo kao mudzahedinske borce iz muslimanskih drzava koji su, navodno, planirali napade na vladine zvanicnike i strane ambasade.\nBoskovski kaze da je policija znala za prisustvo ove grupe deset dana pre obracuna. Pa ipak, ni NATO, niti OEBS kao ni britanska, americka i nemacka ambasada nisu primili od makedonskih vlasti bilo kakvo upozorenje o mogucoj opasnosti, kazu diplomate.\nPolicija je odbacila predlog OEBS-a da se dovedu sudski vestaci sa Kosova kako bi pregledali leseve. Nikome, takodje, nije dopusteno da pogleda vozilo u kome su, prema navodima policije, pronadjene automatske puske, osam rucnih bombi i osam raketnih bacaca.\nPolicija, takodje, tvrdi da je pronasla izvestan broj uniformi sa oznakama bivse albanske pobunjenicke grupacije, Oslobodilacke nacionalne armije, ONA. ONA se sukobila sa makedonskim snagama bezbednosti prosle godine. Zastupnici tvrdog krila u makedonskoj vladi dugo su ukazivali da ta grupacija prima pomoc od islamskih boraca. Boskovski je pozurio da izjavi kako ove uniforme upravo to dokazuju.\nAlbanski lideri u Makedoniji odmah su negirali bilo kakvu povezanost sa ubijenim licima kao i, uopste uzev, sa islamskim borcima. "Albanci su se borili za slobodu i ljudska prava", kaze bivsi general ONA, Gzim Ostremi, naglasavajuci da proslogodisnji oruzani sukob ne bi trebalo posmatrati kao verski rat.\nMedjunarodni posmatraci takodje sumnjaju u ovu pricu. "Citav incident je vise nego sumnjiv", izjavio je jedan izvor za IWPR. "Ukoliko Boskovski ne bude u stanju da popuni neke praznine u svojoj prici, sve ce izgledati kao inscenirani slucaj, sto bi bilo z abrinjavajuce".\nUkoliko se ispostavi da je citav incident namestaljka ciji je cilj narusavanje krhkog mira u zemlji, i Boskovski i nacionalisticki premijer Ljupco Georgijevski ozbiljno ce narusiti svoj kredibilitet u medjunarodnoj zajednici, dodaje ovaj izvor.\nDiplomate su videle cetiri od sedam leseva i potvrdile da su navodi vlasti da ovi muskarci ne poticu sa Balkana - tacni. Bilo je ocigledno da su azijskog porekla, tvrde nasi izvori. Medjutim, mimo toga, veoma je tesko potvrditi zvanicnu verziju dogadjaja, jer se ona neprestano menja.\nPrvobitno je policija tvrdila da je do incidenta doslo kada su osumnjicena lica napala policijsku patrolu na lokalnom putu izmedju dva vinograda, severozapadno od Skoplja. Kasnije su zvanicnici Ministarstva unutrasnjih poslova izjavili da je akcija isplanirana deset dana ranije, posle hapsenja cetvorice mudzahedina u prestonici, dvojice iz Jordana i jos dvojice iz Bosne.\nMenjani su, takodje, i vazni detalji. Najpre je policija navela da su im se osumnjiceni priblizili u jednom kombiju. Potom je u utorak promenila pricu tvrdeci da su se osumnjiceni kretali kroz vinograde kada je zapocela pucnjava.\n"Veliki broj pitanja ostaju bez odgovora u vezi sa ovim incidentom i to je ozbiljan razlog za brigu", rekao je jedan zapadni diplomata Rojtersu. "Ukoliko se to nije dogodilo na nacin za koji policija tvrdi da se desilo, onda je to mozda bilo pogubljenje". Drugi diplomata je izjavio za IWPR da ga zabrinjava postojanje razlicitih verzija dogadjaja. "S obzirom na to da jedine informacije koje imamo dolaze od Ministarstva unutrasnjih poslova, mozda nikada necemo saznati sta se stvarno dogodilo", kaze on.\nPosle 11. septembra izvestaji kojima se pokusava ustanoviti veza izmedju etnickih albanskih gerilaca i Al-Kaide Osame bin Ladena preplavili su makedonske medije. Zapadne diplomate su, do sada, ovakve izvestaje odbacivali kao nacionalisticku propagandu. Analiticari tvrde da proslonedeljni obracun najverovatnije nece uticati na mirovni proces posto su u njemu nastradali stranci. Ovaj incident je, ipak, razlog za brigu jer ukazuje dokle su spremni da idu neki iz makedonske vlasti kako bi "dokazali" svoje teze.\nAna Petruseva je novinar skopskog magazina "Forum".


Reagovala Njemačka: "Za žaljenje" - BIGportal.ba\n18 Oktobra, 2021 18 Oktobra, 2021 0131\nOn je rekao da je ta odluka “načinila situaciju još težom”.\n“To će činiti stvari još težim, iako su već dovoljno teške. Nemačka je tražila u okviru NATO da dođe do dijaloga sa Rusijom”, rekao je Mas novinarima nakon sastanka ministara spoljnih poslova država članica Evropske unije, preneo je Rojters.\n“Moramo da priznamo sve više da Rusija ne želi. To je više nego za žaljenje, ta odluka koja je doneta u Moskvi… Ozbiljno će narušiti odnose”, naglasio je Mas.\n“Ruskom ambasadoru u Belgiji će biti odobreno da održi hitan kontakt sa štabom Severoatlanske alijanse. Po nahođenju Alijanse, ambasador neke države članice NATO u Moskvi će moći da obavlja sličnu funkciju”, dodaje se u saopštenju, preneo je TAS.


Nemanja Radonjić novi član Herte\nBerlinska Herta nastavila je sa dovođenjem igrača, te su tako poslije Samija Kedira potpisali ugovor sa Nemanjom Radonjićem.\nBivši igrač Crvene zvezde, je otišao iz Marselja na pozajmicu do kraja sezone, s opcijom otkupa u vrijednosti od 12 miliona evra. On je ove sezone odigrao 12 utakmica za tim iz Francuske i postigao je dva gola, uz jednu asistenciju.\nRadonjić je u karijeri pored Marselja i Crvene zvezde nastupao za Romu, Čukarički, te mlađe kategorije Empolija i Partizana.\nPrethodni članakTroicki i Gojo poraženi u prvom kolu Melburna\nNaredni članakJovo Lukić i Marko Jovanović ponovo na terenu (VIDEO)


Beta 6. februara 2019. 11:55\nVeći ili manji suficit od projektovanog u budžetu Srbije posledica je lošeg planiranja, piše dnevni list „Danas“.\nTaj trend, kako navodi „Danas“ traje od 2015. godine i navodi primer da je 2017. godine u budžetu Srbije razlika izmedju planiranog deficita od 43,5 milijardi dinara i ostvarenog suficita od 32 milijarde dinara bila 75 milijardi dinara.\nProfesor Ekonomskog fakulteta u Beogradu Jurij Bajec smatra, kako je naveo „Danas“, da pogrešno planiranje ostavlja različite posledice.\n„Ako se pretera sa rashodima, onda je to, na primer, inflacija, a ako se ostvari višak, za koji neki misle da je dobra stvar, to znači da je poresko opterećenje preveliko, ili da se opterećuju neki sektori koji ne bi trebalo. Takodje, to pokazuje da država nije u stanju da potroši sve što je prikupila“, rekao je Bajec i dodao da političari posebno vole da se hvale rezultatima u budžetu.\nProfesor Ekonomskog fakulteta u Beogradu Milojko Arsić je za „Danas“ rekao da se ne može ocenjivati izvršenje budžeta na osnovu jednog meseca.\n„Januar je inače sezonski mnogo budžetski bolji od ostalih meseci i ne može se ocenjivati na osnovu njega, pa čak iako je tri puta bolji od planiranog. I ako bi se pojavio budžetski prostor ove godine ne bi ga trebalo koristiti za povećanje plata i penzija već za smanjenje poreza i povećanje investicija“, rekao je Arsić.\n„A to se dešavalo, siva ekonomija je smanjivana i rasla naplata poreza, pa otuda i veći suficit nego što je planirano“, kazao je Arsić.